
SEPPA A DUNA GOBIERNO 2 X 24 
ORA PA UN REUNION DE LO 
CONTRARIO POR SPERA ACCION PISA 


TRAHADORNAN di Serlimar, ta 
masha disgusta, pasobra ta via prensa 
nan mester ser poni na altura di deci- 
sionnan di Gobierno pa cu Dump na 
Parkietenbos. 

Di acuerdo cu Vice Presidente di SEP- 
PA, Edmundo Marlin, na december aña 
pasa tabatin accion caba, cu desemboca 
den un protocol. 

Ultimo dianan tin masha declaracion 
haci e.o. pa Minister Mike de Meza, 
kende a laga sa cu lo sera e dump proxi- 
mamente. 

Den reunion na december ultimo, 
despues di accion di e trahadornan di 
Serlimar, Prome Minister Mike Eman, 
hunto cu su Ministernan Benny Sev- 
inger, Richard Arends y Mike de Meza a 
yega na un protocol. Na punto 6, men- 
cion ta ser haci cu Gobierno yama un 
reunion cu Serlimar, SEPPA pa discuti 
plannan pa cu Dump na Parkietenbos. 
Segun Edmundo Marlin for di dia cu 
e firma dicho protocol te cu awe, no 
tabatin ningun clase di reunion mas. 

Te ora di e debate politico di Camara di 
Comercio, unda Prome Minister Mike 
Eman a declara cu lo sera e dump de- 
finitivamente. Basa riba esey, SEPPA a 
manda un carta pa Ministernan Mike 
de Meza y Benny Sevinger dia 12 di 
juni, unda a pidi un reunion cu caracter 
di urgencia pa tene cuenta cu punto 6 di 
e protocol. No a haya ningun reaccion, 
pero si por a tende di Minister Mike de 
Meza, kende ta ripiti cu lo sera e dump. 


Un biaha mas por mira e modus ope- 
randi di Gobierno, cu no kier respeta un 
protocol cu nan mes a firma, cu lo sinta 
cu SEPPAy gerencia di Serlimar pa dis- 
cuti e futuro plannan pa cu Dump. Ta 
den prensa e trahadornan ta haya sa ki 
meta Gobierno tin, sin envolve SEPPA 
y menos e trahadornan. 

Wel e situacion aki no por sigui, ya cu 
e trahadornan di Serlimar ta dicidido. 
Edmundo Marlin a declara cu ayera 
SEPPA a manda un carta pa Gobierno, 
caminda lo duna nan 2 x 24 ora pa 
yama e reunion di acuerdo cu punto 6 
di e protocol. 

Si no convoca e reunion aki, Gobierno 
por spera un accion pisa cu lo por de- 
semboca den un welga. Pasobra esaki 
no t’e forma pa trata cu e trahadornan, 
cu ta traha pa un compania di pueblo. 
Loke ta pasando, ta Gobierno mes ta 
crea e tension aki, cu no tin mester, 
pero e trahadornan ta dicidido, y no ta 
acepta nada mas. Nan lder claridad di 
e.o. kico lo sosode cu e Dump y kico 
lo para cu nan posicion huridico, segun 
Edmundo Marlin, Vice Presidente di 
SEPPA. 

Mester tin mas respet p’e trahadornan 
y no mester tende via di prensa kico ta 
kico, maske cu Gobierno a laga sa cu 
e trahadornan di Serlimar lo no perde 
nan trabao. 

Pero unda e sushi lo bay, si sera e Dump 
a corto plazo. Pesey a palabra lo sinta 
cu SEPPA y gerencia di Serlimar, kico 
lo wordo haci cu e compania. 

Atraco den dia cla 


A bay cu e.o. 10 mil 



florin 

PA mas o menos ayera pa 11:43 Central di Polis 
a haya un yamada cu un atraco tuma lugar na 
un negoshi na Socotorolaan 5. 

Ald tin un compleho di apartamento y den un di 
nan tin un negoshi cu ta haci encomienda, yama 
CaroLima. Su propietario ta di origen Peruano. 

T’asina cu na yegada di Polis e mucha muher ta 
splica cu dos hende homber a drenta e negoshi 
sin tin cara tapa y tur dos cu arma di candela 
den man. 

Nan a papia Spaño y Papiamento, pero tambe 
a duna e impresion cu nan sa bon-bon di e 
negoshi ald. 

E prome atracador tabatin flanel preto cu jeans 
y color di cuero bruin. E otro tabatin un flanel 
cora y jeans plus un petchi bisti y color di cuero 
bruin scur. 

Nan a bay cu mas o menos Afl. 10.000 y 2 
celular. Y no por a wak si nan huy na pia of 
den auto. 

Atraco Team a presenta y a cuminsa cu e inves- 
tigacion, unda e.o. a cuminsa na wak e graba- 
cionnan di camaranan di seguridad cu tin n’e 
sitio ald. Tambe Departamento di Yudanza pa 
Victima a presenta n’e sitio. Ken cu por a wak 
algo yama tiplijn di Polis 11141, pa hunto solu- 
ciona e atraco aki, cu a tuma lugar den dia cla. 


Comerciante Chines, T.Y. Cheng deteni den caso di Minister Paul Croes 

Despues di a ser interoga a ser laga den libertad 


E comerciante Chines, T.Y.Cheng propietario di Cheng’s Super- 
market, kende a lceda deteni diarazon ultimo, ya diahuebs atardi, 
a ser laga den libertad. Esald a keda confirma pa vocero di Min- 
isterio Publico, kende a bisa cu no tin motibo pa sigui detene e 
sospechoso aki. 

Manera Ministerio Publico a duna di conoce, cu su detencion tin 
di haci di soborno cometi pa por haya permiso for di Minister Paul 
Croes. 

E hecho cu e comerciante a ser scucha den e caso di Minister Paul 
Croes y laga den libertad, ta un indicacion cu lo no tin prueba 
contundente pa prolonga su detencion. Ta mustra tambe cu e 
expedicion contra Minister di Labor, drs. Paul Croes ta continua. 

Pesey ta di lamenta cu tin medionan di comunicacion cu ta manera 
ta goza cu e hechonan aki, kier sigui difama y lastra personanan 
inocente den nos comunidad. Te awe e team investigativo a detene 
y menos ainda, scucha e sospechoso, esta e propio Minister drs. 
Paul Croes, pero si tin hende ta goza di dolor di otro y sin ainda 
cu el a ser hugza, kier encrimin’e. 


Tambe Ministerio Publico a confirma cu e dos damanan deteni den 
caso di Paul Croes tambe a ser laga den libertad. 

E dos damanan di inicial A.V. y L.M. ta traha pa un uitzendbureau 
y nan ser deteni pa supuesto envolvimiento den e caso penal “IBIS”, 
pero no tin motibo pa prolonga nan detencion. 

Caso lo sigui diamars mainta 

Tardansa den otorga tereno 
na E. de Veer Chain Theater tin 
consecuencia pa nan proyecto 


MASHA interes tabatin p’e caso hudicial 
cu e compania E. de Veer Chain Theaters a 
cuminsa contra di Gobierno y na su turno, 
Aruba Birdlife Conservation a dicidi di bin 
den, cu un caso contra ambos partido. 
Corte a suspende tratamento di e caso te 
diamars mainta pa 8.30. Motibo ta cu un di 
e partidonan, esta Aruba Birdlife Conserva- 
tion ta bisa di no a haya suficiente tempo 
pa prepara su mes p’e caso, ya cu ABC ta 
sostene Gobierno pa no otorga e tereno, pa 
proteccion di un di e zonanan berde, cu ta 
cay bao di proteccion di Gobierno. 

Asina mes, e abogadonan di e respectivo par- 
tidonan si a presenta y a debate den Corte 
riba nan ponencianan, pa despues Huez a 
opta pa suspende e caso. 

Motibo cu E. de Veer Chain Theater a 
entama e caso ald, ta debi cu Gobierno ta 
tarda cu otorgacion di e tereno den erfpacht, 
despues cu e compania a cumpli cabalmente 
cu tur demanda di acuerdo cu e opcion duna. 
Gobierno a duna un opcion pa tereno na 
januari ultimo (5 di januari 2017), y manera 
menciona E. de Veer Chain Theaters a 
cumpli cu tur rekisito, pero Gobierno ta 
tardando cu e otorgamento di e tereno y 
consecuentemente e bouwvergunning. 
Pesey nan a dicidi di pidi intermediacion 
di Huez, pa demanda Gobierno pa cumpli 
awor, ya cu mas tarda, esaki lo tin conse- 
cuencia p’e proyecto. 

Abogado di E. de Veer Chain Theaters ta 
mr. Patrick Brown, kende a mustra cu mas 
Gobierno tarda, esaki lo trece e proyecto su 
ehecucion den peliger, mirando cu e ta mara 
na varios contract comercial cu ta mara na 
tempo di ehecucion. 

Manera ya menciona, abogado mr. Patrick 
Brown a argumenta cu e compania a cumpli 
cu tur rekisito cu a wordo pidi di nan, a haya 
conseho positivo di varios instancia cu ta 
mustra cu no tin problema si e compania 
haya e tereno aki pa desaroyo economico. 

E problema cu tin ta cu e ta trata un tereno 
conoci como ‘wetland’, cu por tin impacto 
ambiental si no trata esaki corectamente. 
Pero mr. Patrick Brown a sigura cu e com- 
pania a cumpli cu tur rekisito, y ‘exigencia’ 
cu ta garantisa cu e tereno no ta sufri daño 
ambiental. 

Pesey no por compronde dicon awor tin un 


tardansa di parti di DOW, pa cual e tereno 
no a wordo otorga ainda. A cuestiona e ex- 
perticio di Director di DOW, Marlon Croes, 
kende den un raport recien a bisa Ministerio 
di Infrastructura mester haci mas investiga- 
cion riba e situacion di tereno aki. 

E urgencia, segun e abogado, ta cu E. de Veer 
Chain Theaters a sera varios acuerdo y con- 
tracto cu ta mara na tempo. Entre nan, (ta 
trata di un tereno riba cual ta bay desaroya 
un Cinema grandi), cu tempo di construc- 
cion di 52 siman (un aña) cu ta pone nan 
na july 2018 pa termina e proyecto. 

Tur esaki en bista, cu e contracto actual cu 
Paseo Herencia (unda e compania tin su 
Cinema ubica) ta cadua e periodo ey. Ade- 
mas, a sera un acuerdo cu e compania IMAX 
cu ta provee proyectornan ultramoderno p’e 
compania local usa den nan Cinema. 

Pa loke ta Aruba Birdlife Conservation, a 
pidi pa declara E. de Veer Chain Theaters 
inadmisible, mirando cu nan no tin argu- 
mento pa par’ariba. A cita varios caso di 
pasado recien, comparando esaki cu otro 
y mustrando cu den e caso aki, e situacion 
ta diferente y cu no ta trata di tereno riba 
tereno berde, sino wetland cu tin permiso 
pa traha, contal cu tene nan mes cu un serie 
di rekisito. 

Abogado pa gobierno, mr. Celina Wever a 
refuta cualkier tardansa, mal intencion di 
Gobierno y cu e compania mester tin pa- 
senshi pa cu otorgamento di e derecho di 
erfpacht. Como tal, a pidi Huez pa rechasa 
e demanda. 

Mr. Celina Wever a admiti cu enberdad 
Gobierno a duna e compania e derecho di 
opcion p’e tereno menciona na januari di 
e aña aki. Mirando e localidad di e tereno, 
a mara e opcion na un lista hopi pisa di 
condicion pa cumpli cune, prome cu pasa 
pa otorga e tereno como erfpacht. 

Segun e abogado ningun caminda den e 
Ministeriele Beschilddng, ta para cu Go- 
bierno ta mara na un tempo pa por otorga 
e tereno aki. Ademas, e situacion ta uno 
complica cu ta rekeri hopi estudio. Gobierno 
ainda no ta cla cu e investigacion y como tal 
e compania en cuestion mester warda tranldl 
p’e investigacion ald caba. 

Abogado di Gobierno a desmenti cu ningun 


momento Gobierno ta actuando di mala fe 
contra e compania, pero no por t’asina cu ta 
pura Gobierno pa otorga e tereno, ‘pasobra 
e compania por sufri daño financiero si tin 
tardansa’. 

Mr. Celine Wever a mustra cu esey t’e risico 
comercial cu cada compania ta tuma ora lder 
ehecuta un proyecto asina. 

Sigur ora cu ta trata un tereno manera esun 
cu a wordo duna como opcion, cu yen di 
condicion. 

Ademas, Gobierno no ta mara y obliga pa 
duna e compania e tereno despues cu a duna 
nan e opcion. De facto Minister por para 
esaki tambe y ta su derecho pa haci ta. 

Si e compania tabata mara na tempo y tabata 
un asunto asina importante, e mester a haci 
mencion di esey. Pais Aruba no por wordo 
ansha pa lceda cla, no por permiti pa pone 
tanto presion riba Gobierno. 

E ta tuma tempo, segun abogado di Gobi- 
emo, y pa loke t’e bouwvergunning, a mustra 
cu ta apenas na maart esaki a wordo entrega 
y awor nos ta na juni. Pues E. de Veer Chain 
Theaters ta mucho pura. Pesey abogado 
mr. Celina Wever a pidi Huez pa rechasa 
e demanda di e contra partido. E caso ta 
sigui diamars mainta 8:30 y cu e biaha aki 
ABC lo bin cu su argumentonan paldco nan 
no kier pa Gobierno cumpli cu E. de Veer 
Chain Theaters. 


Huez a dicidi 
di duna su 
veredicto den 
caso di Alonso 
Tromp vs KvK 
diamars awor 

DIAMARS ultimo, 13 di juni 2017, 
a tuma lugar e tratamento di e caso di 
sr. Alonso Tromp e.a. c/a Kamer van 
Koophandel cu mr. Andin Bildcer e.a. 
como belanghebbenden (EJ-440/17). 
Na final di e tratamento di e caso Huez 
a duna 4 di juli 2017 como fecha p’e 
desicion (uitspraak). 

Ayera Secretaria di Corte, m. Andreina 
Wever a informa cu e desicion a wordo 
adelanta pa otro siman diamars 20 di 
juni 2017 pa 8.30 or. Kier men, Huez 
a dicidi di tuma un siman pa dicta su 
veredicto. 

CITGO Aruba Refining y Gobierno di Aruba 

A firma acuerdo pa expedita e 
trabounan di rehabilitacion di e facilidad 



di e Proyecto Mehorador di 
Crudo Aruba. 

E resultante di e prestamo 
aki ta bay wordo usa com- 
pletamente pa rehabilita 
e refineria di acuerdo cu e 
plannan di proyecto estab- 
leci pa CITGO aña pasa cu 
trabounan enfoka riba un 
plan di completacion cu lo 
haci e refineria operacional pa di dos mitar 
di 2018. 

“E firmamento di e acuerdonan aki ta un 
paso importante den direccion di re-start 
e refineria mirando cu nos lo intensifica 
actividadnan di inspeccion y ta prepara pa 
cuminsa actividadnan di rehabilitacion”, 
tabata palabranan di Jose Pereira, Presidente 
den Funcion y CEO di CITGO Petroleum 
Corporation, y Director di CITGO Aruba 
Holding, LLC. 

“Drentando den e siguiente fase di e proceso 
di rehabilitacion e comunidad bisiña por 
spera di wak mas actividad den e refineria 
cu lo resulta den mas oportunidad pa trabou 
p’e isla den e lunanan nos dilanti”. 

Ademas di e ceremonia di diahuebs, na co- 
mienzo di luna, CITGO Aruba a anuncia e 
construccion di un Man Camp cu ta consisti 


di 1500 cama y lo t’e cas p’e trahadornan cu 
mester pa apoya e proyecto di rehabilitacion 
di e refineria riba e isla. 

Expectativa ta cu construccion di e Man 
Camp lo tin un impacto positivo riba e eco- 
nomia di e isla generando oportunidadnan 
di empleo p’e inhabitantenan. 

CITGO Aruba Refining N.V. (CAR) ta un 
compañia Arubiano cu ta forma parti di un 
grupo di compañia operando bou di PDV 
Holding Inc., doño indirecto di CITGO 
Petroleum Corporation y subsidiario di 
Petróleos de Venezuela, S.A. (PDVSA), e 
compañia nacional di petroleo di e Republi- 
ca Bolivariana di Venezuela. 

CAR t’e operador di e refineria di Aruba, 
situa na San Nicolas, Aruba cu ta propiedad 
di Refineria di Aruba N.V. (RdA), un enti- 
dad di cual Gobiemo di Amba ta propietario 
absoluto. 


REPRESENTANTENAN di Gobierno 
di Aruba, CITGO Aruba Refining, Petróleos 
de Venezuela, S.A. y partnernan tecnico 
clave a tene un ceremonia pa firma varios 
acuerdo di proyecto importante, incluyendo 
e Acuerdo di Servicio di Constratista Princi- 
pal di e Proyecto Mehorador di Cmdo Amba 
y e Contract di Prestamo Puente diseña pa 
canalisa y expedita e trabou di rehabilitacion 
planea p’e refineria di Aruba situa na San 
Nicolas. 

E meta di e Acuerdo di Servicio di Con- 
stratista Principal di e Proyecto Mehorador 
di Crudo Amba ta pa percura p’e servicio- 
nan califica di ingenieria, compra, maneho 
di proyecto y di sub-contratista rekeri p’e 
descripcion di trabou di e rehabilitacion di 
e refineria di Aruba. 

E acuerdo aki ta bay haci empleo di personal 
local y dunadornan di servicio local posibel. 
E acuerdo a keda ehecuta entre CITGO 
Aruba na un banda y e dunadornan di 
servicio tecnico Technip France y Y&V In- 
genieria y Construcción como un consorcio 
n’e otro banda. 

E Contract di Prestamo Puente tin como 
meta pa percura p’e financiamento di e 
servicionan cu mester wordo duna bou di e 
Acuerdo di Servicio di Constratista Principal 

Di acuerdo Minis+er ing. Mike de Meza 

Dentro di algun siman 
dump na Parkietenbos 
no lo ta den servicio mas 

Ta buscando un mihor solucion 
pa atende cu desperdicio 

E situacion di dump na Parkietenbos tabata uno hopi 
fastioso unda cu diaranson anochi 14 di juni tabatin 
un candela grandi n’e dump. E vlamnan cu tabatin 
riba dump tabata saca huma preto y ta causa daño 
n’e medio ambiente y no ta algo responsabel. 
Minister di Turismo, Transporte, Energia y Medio 
Ambiente, ing. Mike de Meza ta haya cu e situacion 
aki no por sigui manera e tabata bayendo. 

Den pasado a purba bou di diferente Gobierno, di 
yega na un solucion, di cual esaki no ta facil. 

Minister de Meza a opta pa sera e dump pa evita 
cu cosnan sigui manera ta bayendo. Den pasado no 
tabatin hopi hende cu tabata preocupa pe situacion, 
pasobra nan tabata contento cu tin dump y ta yega 
tira tur cos eynan. 

Awor e lugar a satura y e situacion ald no por sigui 
asina. Un biaha mas dump tabatin un candela grandi 
y e situacion aki ta uno inaceptabel. 

Ministerio di Medio Ambiente no por tolera esaki 
mas y pa basta tempo nan ta trahando pa yega na 
un solucion real, sostenibel, cual ta un solucion por 
eherce esaki riba un manera responsabel. Despues 
di e candela di diaranson anochi, esaki a pone cu 
Ministerio di Medio Ambiente lo mester bay acelera 
e proceso. 

Minister de Meza a papia cu Ministeman Mike Eman 
y Benny Sevinger y cu mas persona di e comision, 
unda cu Minister de Meza a anuncia e anochi aki cu 
aki algun siman e dump no lo ta den servicio mas. 

Gobiernonan a lucha cun’e. Ministerio di Medio 
Ambiente no lo bay uza un proceso tampoco cu ta 
un “proven technology”, pero lo uza algo, un sistema 
cu por prueba cu riba un manera responsabel a corto 
plazo por trata esaki. 

E ora ey e partinan di plazo cortico y plazo largo lo 
tin solucionnan sostenibel pa futuro con pa trata e 
desperdicio di Amba. 

Conhuntamente tur hende lo mester bay carga e gas- 
tonan aki, pasobra na fin di dia tur hende ta contribui 
na locual cu tin na Parldetenbos. 

“E no tin color politico, e no tin un nomber, pero e 
tin mas di 100 mil nomber. Pasobra nos tur ta uz’e, 
nos tur ta manda nos desperdicio, nos tur ta lubida 
cu asina cu Serlimar busca e desperdicio na cas, nos ta 
kere cu nos responsabilidad a caba pero e no a caba”, 
Minister de Meza a expresa. Pasobra como un pais 
ainda mester deal cu e situacion di dump. 



^BL€)SS€)MS^ 

Japanese and Chinese Restaurant 

FATHER’S DAY SPECIAL MENU 


Welcome Fruit Punch 



South Beach Centre, Palm Beach 55, Aruba. For Reservation: 586-3388 


Appetizer 

Wonton Soup or Lettuce Wrap 

Entrée 

Blossoms Special Mignon 
& 

Sesame Shrimps 
& 

Vegetable Fried Rice/ 
White Rice 

Dessert 

Ice Cream with cookie 

Price per person: 
$ 29.95 


Plus 15% Service Charge & 3.5% 

Despues di recorido den 
compcmia estatal SETAR 
Minister Arends a keda impresiona 

"SETAR ta un 
paso dilanti di e 
siguiente desaroyo 
den innovacion" 


MINISTER di Eco- 

nomia, Transporte y 
Comunicacion mr. drs. 
Richard Arends a haci 
un bishita di trabou na 
nos compania estatal di 
comunicacion SETAR. 
Compaña pa director ing. 
Roland Croes, Minister a 
haya un splicacion detaya 
di cada departamento di 
SETAR. 

E recorido a cuminsa 
den e edificio grandi y 
hermeticamente cera pa 
e mundo eyfo den Hen- 
drikstraat. Minister a 
cera conoci cu e curason 
y ‘brain’ di e compania. 

Despues di e bishita den 
e bunker den Hendrik- 
straat a sigui pa SETAR 
na Sero Blanco unda 
Minister Arends a pasa 
den delaster un departa- 
mento y haya splicacion 
amplio di tur loke ta sos- 
ode den nan. 

Minister Arends, conoci 
pa semper ta habri pa ex- 
pande su conocemento, 
tabata masha interesa 
den e trabounan cu ta 
wordo haci den e diverso 
espacionan di e empresa 
pa por garantisa un bon 
servicio na e comunidad. 
SETAR, cu un bestand di 
425 empleado, ta traha 
duro pa sigui optimalisa 
su servicio y ta crea de- 
partamentonan extra cu 
bon experticio pa por 


cumpli cu esaki. 

Na final di e recorido 
tabatin un lunch liviano 
unda Minister Arends 
hunto cu director Croes a 
resumi den un ambiente 
agradabel e recorido di e 
mainta. Minister Arends 
a keda cu un bon impre- 
sion di loke el a mira. 

Minister Arends: “Mi 
a keda sumamente im- 
presiona pa tur loke mi 
a mira den e departa- 
mentonan unda mi a 
pasa. Tanto aki como den 
Hendrikstraat unda tin e 
centro di data. 

Mi tin palabranan di elo- 
gio pa director di SETAR, 
pa e inversionnan cu a 
wordo haci.” 

Minister tabatin pal- 
abranan di elogio tambe 
pa Hunta di Comisario 
pa inversionnan haciden 
tecnologia, den innova- 
cion y den hende. 

Loke el a ripara ta cu tur 
empleado di SETAR ta 
compromete na e com- 
pania y nan trabou. E1 
a constata cu nan ta or- 
guyoso di nan empresa. 
SETAR ta e unico com- 
pania estatal cu literal- 
mente mester competi cu 
sector priva. 

“Mi ta convenci cu SE- 
TAR tin e personanan 
adecua, hobennan cu 
mentenan jong, cu por 



^SITAR 




yuda den inovacion pa 
semper ta un paso dilanti 
di e siguiente desaroyo. 
Nos tur sa cu desaroyo 
den comunicacion ta 
hopi dinamico y a base 


diario cambionan grandi 
ta tuma luga. E cliente a 
bira hopi mas exigente y 
tin tambe mas escogen- 
cia. Mi ta sigur cu SETAR 
tin tur cos bon ekilibra pa 


ta e compania nacional 
di Telecomunicacion di 
Aruba y cu tin e potencial 
pa por brinda servicio 
den exterior”, Minister 
Arends a conclui. 

Impacto economico directo ta 
72 miyon dolar den economia di Aruba 

Turismo crucero ta un 
parti i ntegral di Aruba 
su industria di turismo 



DURANTE e confer- 
encia crucero di Platinum 
Associate Member Advi- 
sory Council (PAMAC), 
cual actualmente ta tu- 
mando lugar na Aruba, 
ATA conhuntamente cu 
Aruba Ports Authority 
(APA) a prepara un pro- 
grama caminda lo brinda 
e ‘decision makers’ di 
industria crucero e expe- 
riencia cu Aruba ta ofrece 
na pasaheronan crucero 
como destino turistico. 
Yena cu actividadnan 
rond di nos isla y even- 
tonan informativo y in- 
teractivo, e miembro- 
nan platinum di Flor- 
ida-Caribbean Cruise 
Association (FCCA) tin 
enfoke riba inovacion y 
crecemento di e mercado 
crucero den e region Ca- 
ribense. 

Aruba su turismo crucero 
a inicia durante comienso 
di añanan 50 di siglo 
pasa. Barconan di cargo 
tabata bin e waf di Aruba, 
cu pasaheronan crucero 
abordo. 

Despues di esaki, na 
aña 1958, itinerarion- 
an regular a inicia cu e 
linea crucero Prudential 
Graceline, di cual prome 
barconan cu a yega Aruba 
tabata Santa Rosa y San- 
ta Paula. 

For di e tempo ey, e ne- 
goshi di turismo crucero 
a desaroya economica- 
mente y a trece opor- 
tunidadnan comercial 
importante pa nos isla. 
Na 1990, Aruba a sur- 
pasa 100.000 bishitante 
crucero. E incremento 
for di eynan tabata uno 
rapido y na aña 2002 


Aruba a surpasa mei mi- 
yon pasahero di crucero. 
Ronella Tjin Asjoe-Croes 
- CEO di Aruba Tour- 
ism Authority- a laga sa 
cu e aña aki Aruba lo 
spera 750.000 pasahero 
crucero. 

Esaki ta un otro logro 
grandi pa cu turismo 
crucero pa Aruba, cual 
ademas lo celebra 60 
aña den e industria di 
turismo proximo aña. 
Den 2018 ta proyecta cu 
Aruba lo ricibi aproxima- 
damente 817.000 pasa- 
hero crucero. 

No obstante cu tempo- 
rada halto ta den crece- 
mento, e enfoke riba 
desaroyo strategico pa 
crecemento den tempo- 
rada di ‘low season’ ta un 
topico cardinal durante 
e conferencia aki. Esaki 
ta den liña cu Aruba su 
strategia di diversifica- 
cion y fluho consistente 
di bishitante den trans- 
curso di aña. 

E aña ald, den lunanan di 
temporada abao di mei 
te cu september, Aruba a 
conoce un crecemento di 
74% di pasahero crucero, 
sumando un aumento to- 
tal di 190.000 bishitante 
mas pa nos destinacion. 

Pa cu e prome 5 lunanan 
di 2017, pasaheronan 
crucero a aumenta cu 
12.8%, compara cu e me- 
sun temporada aña pasa, 
cual ta un total di 45.015 
bishitante mas. 

Turismo crucero ta un 
parti integral di e in- 
dustria di turismo pa 
Aruba, cual ta genera un 
impacto directo di mas 


cu 72 miyon dolar den 
nos economia. 

E turismo crucero ta 
duna empleo na mas cu 
1.700 persona y ta duna 
un average di 29 miyon 
dolar na salario total di 
empleo. 

Eventonan manera 


PAMAC ta posiciona 
Aruba como destinacion 
crucero den Caribe inter- 
cambiando conocemento 
y experticio cu conti- 
nente Norte y Latino 
Americano, fortaleciendo 
Aruba su strategia di 
diversificacion turistico. 


Aruba Tourism Author- 
ity ta sigui desaroya su 
producto turistico y ta 
continua pa duna e mihor 
servicio n’e pasaheronan 
bishitando nos isla, asina 
manteniendo Aruba ‘top 
of mind’ como destina- 
cion crucero. 



Celebrate Father's Day the exciting way 


Sunday, June 18, 2017 
From 6:00 PM - 9:00 PM 

Dads will be spoiled on this special day. 

The first 15 fathers who register for this promotion 
will receive a special prize. 

HYATT 

REGENCY' 

RESORT 

For more information about the Father's Day promotion, please contact our Players Advantage Club at 
586-1234 ext. 4583. HYATT, Hyatt Hotels & Resorts® and Hyatt Regency Aruba Resort, Spa & Casino® designs 
and related marks are trademarks of Hyatt Corporation ©2017 Hyatt Corporation. All rights reserved. 

Lider di MEP, Evelyn Wever-Croes: 

Aruba t'e unico pais den Reino cu ta canando atras 
considerablemente riba e tema di integridad 




Vacation Special 


Aruba Beach Club 

22 - 29 July, 4 person unit - $725 
29 July - 5 Aug, 4 person unit - $725 

Casa Del Mar 

29 July - 5 Aug, Presidential Suite 6 persons - $1000 
Call all weeks: 583-4403 / 560-3297 


E reunionnan interparlamentario a con- 
tinua na Den Haag e siman aki. Un di e 
puntonan poni riba agenda tabata e tema 
di integridad. Esaki ta di dos dia cu e tema 
aki ta wordo trata. 

Partido MEP a presenta un nota cu MEP a 
presenta ya desde aña 2014 y a adapta na 
aña 2015. 

Lider di MEP, Evelyn Wever-Croes ta elab- 
ora riba esaki: “Den e nota aki, mi a splica 
cu Aruba t’e unico pais cu ainda ta canando 
atras considerablemente riba e tema di inte- 
gridad. Nos no tin un ley di financiamento 
pa partidonan politico. 

Consecuentemente tin placa ta drenta cam- 
paña politico especialmente den e partido na 
mando. Nos sa cu e hendenan cu ta financia 
Gobierno no solamente ta hinca hopi placa 
sino nan ta pidi fabornan a cambio. Lam- 
entablemente no tin un ley pa frena esaki”. 

Evelyn Wever Croes a sigui bisa: “Nos no 
tin un ley drechi di “screening”. Aunke cu 
dos siman pasa un ley a wordo aproba den 
Parlamento, pero esey tabata mas bien 
pa acomoda e Minister cu actualmente ta 
wordo sospecha di corupcion. 

Basicamente no por bisa cu esaki ta un ley 
di screening drechi sino un berguensa pa 
Aruba cu nos tin dicho ley. 

Tampoco nos tin un codigo di conducta di 
Minister y Parlamentarionan cu ta instrui 
of dedica na elimina cualkier impresion y 
percepcion cu un Minister of Parlamentario 
ta wordo cumpra p’esnan di baho mundo. 


Y un bes mas, a keda prueba cu Aruba t’e 
isla cu ta cana mas atras den e demas pais- 
nan di Reino. 

Especialmente cu awor cu nos ta pasando 
e berguensa grandi di e caso di un Minis- 
ter cu ta bou investigacion. Y esaki mester 
cuminsa pone e presion riba AVP pa nan 
cuminsa actua. 

Sint Maarten, Corsou y Hulanda si tin e 
asuntonan aki regla. 

“Hunto nos a palabra cu nos lo sigui inter- 
cambia di opinion y traha riba e puntonan 
aki cu mi a menciona. E tema di robo di 
asiento ta bin acerca. 

Ora cu un Parlamentario declara su mes 
independiente, tambe ta wordo considera 
pa paisnan den Reino como algo contra 
integridad. Medidanan mester wordo tuma 
riba esaki tambe”. 

Sra Wever-Croes ta termina bisando: “Ai- 
nda tin hopi trabounan cu mester wordo 
haci. Sinembargo, mi ta contento cu e pre- 
sion ta lceda riba partido AVP pa sigui traha 
riba e temanan aki . 

Mi no ta perde speransa cu pronto nos lo 
bay haya e leynan aki pa garnatisa cu nos 
pais tambe ta bay haya gobernantenan 
integro. Si no logra prome cu cambio di 
gobernacion, despues di 22 di september cu 
MEP drenta den Gobierno, nos lo percura 
pa tur e leynan ald wordo introduci y asina 
nos brinda e pueblo gobernantenan integro. 
Hendenan cu ta bisa loke nan ta haci y haci 
loke nan ta bisa”. 


Den e codigo di conducta mester wordo 
inclui kico t’e sosten financiero cu e politi- 
conan ta haya y con e placa aki ta wordo 
registra. Tambe si e politico tin otro trabou 
of otro entradanan”. 

Aruba ainda no conoce e leynan aki. 
Tampoco nos tin leynan cu ta proteha 
ciudadanonan cu kier denuncia actonan di 
corupcion. Un ambtenaar cu tin prueba 
di corupcion di un Minister, no por haci 
un denuncia pa motibo di miedo pa wordo 
persigui y perde nan trabou. 

Ta p’e motibo aki nos kier bin cu leynan 
manera e Klokkenluidersregeling v Ombuds- 
man pa duna proteccion na ciudadanonan 
cu kier bin dilanti cu kehonan 
of cu ta victima di corupcion of 
ladronicia. 


Ta di lamenta profundamente, 
cu tabatin un conferencia tocante 
Ombudsman di e islanan di Caribe 
na unda Aruba tabata ausente. 
Y ya a wordo demostra caba cu 
Aruba lo no cumpli cu e plazo di 
1 di juli pa por tin un defensor di 
pueblo, un Ombudsman. 

E Gobierno na mando claramente 
no tin niun interes den e leynan 
aki. Pesey pa partido MEP, ta di 
gran importancia cu nos a haya e 
oportunidad den constelacion di 
Reino den e reunion di IPKO pa 
trece e temanan aki padilanti. 
















AWEMainta Diasabra, 17 Juni 2017 


9 


Minister Angel Bermudez a firma 
protocol pa otorgamento di permiso 

Cu lo facilita e proyecto di rehabilitacion di refineria 


DIAHUEBS mainta ultimo Minister Angel Bermudez a firma un convenio im- 
portante unda cu Gobierno di Aruba, CITGO y demas departamentonan di Gobi- 
erno concerni manera Directie Arbeid en Onderzoek (DAO) y Departamento di 
Progreso Laboral (DPL) pa un procedura diligente di otorgamento di permiso di 
trabou temporal durante e proyecto di rehabilitacion di e refineria. 


E idea tras di e protocol aki ta pa establece un procedura transparente 
structura, organisa y di manera eficiente p’e permisonan necesario 
por wordo otorga dentro un termino stipula. 


E mandatario a splica cu den e protocol tambe tin un 
cantidad limita menciona di asina yama ‘key positions’ 
cual tambe ta conta cu e procedura acelera pa permiso di 
trabou. Finalmente, den caso di e contratistanan tambe 
tin cierto quota cu ta na vigor, sinembargo esakinan ta de- 
pende di e largura di e proyecto pa cual nan wordo contrata. 

Na mes momento tambe a firma un convenio pa Depar- 
tamento di Aduana, pa ora di importacion di material y 
ekipo p’e proyecto. 

Cu e establecimento di e protocolnan aki, asina cu e 
proyecto cuminsa lo opera den ‘full shift’ es decir 24/7. 

“E parti di e forsa laboral cu tin mester, mester ta 
presente, mescos cu e material y ekipo, dunando sos- 
ten legal logistico p’e proyecto aki por continua sin 
disrupcion. 


Minister Angel Bermudez a indica finalmente cu e ta evaluando pa sera tipo di 
protocol asina cay tambe cu otro doñonan di trabou grandi, manera hotel etc. 
pa establece pa nan tambe un procedura transparente, structura, organisa y di 
manera eficiente p’e permisonan necesario. 



Detencion pa maltrato 


WILLEMSTAD - Diahuebs 15 di juni 2017, alrededor di 10.31’ordimainta, 
Central di Polis a ricibi notificacion cu un dama a yega na un cas den Caya Me- 
teorológico pidiendo yudansa. 

E dama a declará cu e tabatin discusion cu su casa cu a terminá den maltrato. 

E unidad policial cu a yega n’e sitio a topa cu e dama cu a lceda maltratá pa su 
casa. 

Polis a cuminsá cu buskeda di e sospechoso y encontr’e na su cas den Caya Finfin. 
N’e sitio Polis a detené e homber M.B.D. naci na Corsou di 51 aña di edad, 
como sospechoso di e maltrato ariba mencioná 

A presentá e sospechosonan dilanti un Fiscal auxiliar kende a ordená su encar- 
celamento pendiente di mas investigacion. 



indward 


Rent-a-Car 


Dear Clients and Friends, 

We are hereby sending out notice that 
our telephone service number will change 
per Monday June 19, 2017 

NEW NUMBER: 2800077 


Please share, with your members, staff 
& acquaintances so we may stay connected. 

Address: Armada Building, Koningstraat 86 
Entrance on Arendstraat 
Email: rentals@windward-rentacar.com 

Evelyn Wever-Croes: 

Islanan BES 
ta pidi ayudo 

MEP su compromiso pa traha hunto pa 
estrecha lasonan entre islanan di Reino 





Barata Barata 


Nos ta chapi, lanta sushi, 
spuit veneno, Corta mata, 
na un bon prijs. 
Yama nos na 592-5766 
Arubiano Balente 


DIAHUEBS 15 di juni, durante 
reunionnan den Eerste Kamer na Hu- 
landa, tabatin un encuentro historico 
entre Parlamentonan di Aruba, Bo- 
neiro, Corsou, Sint Maarten, Saba, Sint 
Eustacius y Hulanda. 

Esald tabata un sesion hopi interesante 
na unda e representantenan di Boneiro, 
Sint Eustacius y Saba a elabora riba nan 
dolornan despues di ta pertenece na e 
islanan BES. Cada isla a haya e opor- 
tunidad pa trece padilanti unda nan ta 
para y kico ta e problemanan cu nan tin 
den e constelacion di BES. 

Lider di MEP, Evelyn Wever-Croes ta 
elabora mas riba esaki. 

“Den lineanan general, e islanan ald 
ta sinti cu nan a wordo neglisha y cu 
nan ta wordo dirigi pa ambtenaarnan 
Hulandes di Den Haag cu no ta com- 
prende cultura y situacion di e islanan 
di Boneiro, Sint Eustacius y Saba. 

E islanan aki a pidi atencion di e 
Parlamentonan di Hulanda, Corsou, 
Sint Maarten y Aruba. Nan a pidi pa 
sostene nan den nan lucha pa nan por 
haya mas di bisa den nan propio pais y 
haya un poco mas autonomia”, segun 
Wever-Croes. 

“Den nomber di Partido MEP, mi a 
probecha di e oportunidad pa urgi y en- 
fatisa rib’e Parlamentarionan Hulandes, 
pa loke sea nan dicidi, nunca tuma deci- 
sionnan sin consulta cu e pueblonan di 


islanan BES. Ta facil pa dirigi e islanan 
aki desde Den Haag, sinembargo no por 
dicidi rib’e futuro di e islanan aki sin 
consulta cu nan prome”, lider di MEP 
ta splica. 

“Ya caba algun di e islanan aki tabatin 
referendum riba status den Reino. Pero 
claramente no tin mucho atencion y 
respet ta wordo duna na e referendum- 
nan aki. 

En todo caso, pa cuallder decision, mas 
ainda cu awor decisionnan importante 
ta bay wordo tuma den e constitucion 
Hulandes pa loke ta trata e tres islanan 
aki, mi a urgi nan pa nan no tuma de- 
cisionnan sin consulta cu e islanan aki 
prome”, Wever-Croes ta mustra. 

Sra. Evelyn Wever-Croes ta termina 
bisando: “Na final di dia, Boneiro, 
Corsou, Sint Maarten, Saba, Sint Eusta- 
cius y Aruba, ta islanan cu tin lasonan 
historico y lasonan familiar hopi fuerte 
cu ta uni nos. Mi ta premira un futuro 
hopi briyante si nos logra traha mas cu 
otro y yuda otro. 

Compromiso di Partido MEP una bes 
cu nos ta den Gobierno, ta pa estre- 
cha laso cu e demas islanan pa hunto 
nos traha rib’e problema y desafionan 
cu cada un ta enfrenta riba diferente 
tereno. Esaki ta inclui terenonan di sig- 
uridad, salud y enseñansa. Riba tereno 
di oportunidadnan y posibilidadnan 
economico y di turismo”. 


Bekendmaking 

Bij vonnis van 7 juni 2017 van het Gerecht in 
Eerste Aanleg van Aruba is de naamloze 
vennootschap Inselair Aruba N.V., gevestigd en 
kantoorhoudende in Aruba, in staat van 
faillissement verklaard, met aanstelling van mr. J.M. 
de Cuba tot curator en benoeming van mr. W.J. 
Noordhuizen tot rechter-commissaris. 

Schuldeisers van de gefailleerde worden verzocht 
om hun vorderingen, gestaafd door bescheiden, 
onder vermelding van eventuele voorrechten ter 
verificatie in te dienen bij de curator. 



De Cuba Wever 

Auorneys at Law 


Caya Ernesto O. Petronia 62 
T +297 583 8144 
F +297 583 8145 
E jeannot@decubawever.com 

Cambio di ruta Green Corridor 

Lo bay conecta e 
4 camindanan riba 
rotonde Pos Chilcito 


DOW ta desea di informa cu entrante dialuna 19 
di juni venidero lo tin algun desviacion importante 
di trafico rib’e caretera Green Corridor y cu lo dura 
5 siman y lo ta vigente 24 ora pa dia. 

Automobilistanan biniendo di Oranjestad bayendo 
pa San Nicolas por bira na rotonde di Ser’i Teishi na 
man drechi y tuma e caminda di Barcadera direccion 
pa Balashi y yega te na e rotonde di Pos Chikito y 
aki sigui pa San Nicolas. 

Tambe por sigui di rotonde di Ser’i Teishi pa rotonde 
di Kibaima y despues sigui riba caminda grandi te na 
e baricada cu tin borchi cu indicacion. 

Automobilistanan biniendo for di Santa Cruz bay- 
endo pa San Nicolas lo tin cu tuma e ruta rond di 
e rotonde di Kibaima subi e caminda grandi normal 
sigui te na e baricada y borchinan cu indicacion pa 
bira na man drechi pa yega Pos Childto pasa rib’e 
caminda dilanti di Kukwisa School te na e rotonde 
di Pos Chikito y aki sigui pa San Nicolas. 

Esnan biniendo for di direccion San Nicolas bayendo 
pa Oranjestad lo tin cu bira na rotonde di Pos Chikito 
tuma e caminda di patras dilanti di Kukwisa School 
sigui te na Barcadera, aki bira na man drechi tuma e 
caminda nobo pa Ser’i Teishi te cu e rotonde y bira 
direccion Oranjestad. 

Automobilistanan cu ta biniendo di San Nicolas cu 
lder bay Santa Cruz tin cu yega na e rotonde di Pos 
Childto tuma e caminda cu ta pasa dilanti di Kuwisa 
School yega te na e baricada y borchi cu ta indica pa 
bira na man drechi, sigui e caminda pa despues bira 
na man robes pa subi e caminda grandi direccion 
rotonde di Kibaima y tuma direccion Santa Cruz. 

E desviacionnan aki ta relaciona cu e trabaonan 
grandi pa conecta Green Corridor su cuatro camin- 
danan (2 x 2) cu e rotonde di Pos Childto. Lo traha 
den dia y anochi pa keda cla mas pronto posibel cu 
trabaonan. 


Websiter 


www.awemamta.com 


II 


Facebookr 


www, face book. com/a wemai n ta 




E-mall: 

noticia @ a wemain ta. com 


Tel: 


5S3-I400 


Fax: 

5S3-1444 



A # 
Mainta 


#lonline 



Stichting Middelbaar Onderwijs Aruba 

Colegio Arubano 

Het bestuur van de SMOA roept sollidtanten op voor 
de functie van urenleerkracht in de vakken 

Levensbeschouwelijke vorming(GLB) en culturele en kunstzinnige vorming(CKV) 

Voor het nieuwe schooljaar zijn wij op zoek naar 2 enthousiaste urenleerkrachten voor 
10 tot 12 lesuren in de week, met een moderne kijk op het onderwijs en die dit met 
collega's durven te delen. De nieuwe collega's leveren een bijdrage aan de leer- en 
vormingsdoelen van onze school. 

Algemene functie-eisen 

> in het bezit van een l e graads lesbevoegdheid; 

> passie voor de leerlingen, voor het vak en het voortgezet onderwijs; 

> relevante ervaring in onderbouw en bovenbouw havo/vwo en kennis 
en ervaring met moderne didactische hulpmiddelen is een pre. 

Specifiek voor levensbeschouwelijke vorming(GLB) 

> hart voor het vak levensbeschouwing en verbinding weten te 
leggen naar de belevingswereld van de leerling; 

> bereid verdere invulling te willen geven aan de identiteit van de school. 
Specifiek voor de culturele en kunstzinnige vorming(CKV) 

> goede kennis van de kunstgeschiedenis en kunstbeschouwing; 

> goede beheersing van verschillende technieken en gereedschappen. 

Wij bieden 

> salariéring en secundaire arbeidsvoorwaarden overeenkomstig 
Bezoldigingsregeling Aruba en een contract voor 1 jaar; 

> een prettige werkkring met een grote mate van zelfstandigheid en 
verantwoordelijkheid. 

Schriftelijk solliciteren met motivering en curriculum vitae. Sluitingsdatum is 
30 juni 2017. Sollicitaties richten aan: Het bestuur van de Stichting Middelbaar 
Onderwijs Aruba, Colegio Arubano, t.a.v. mevrouw Josefina Schotborg, HR Adviseur. 
E-mailadres: josefina.schotborg@colegioarubano.aw. Tel. +297-582-2005. Voor meer 
informatie verwijzen wij u naar onze website: www.colegioarubano.aw 

Un gradicimento pa tur cu a 
aporta cu e rifa di Team Setty 



DEN temporada di eleccion hopi di nos 
cu ta forma parti di partidonan politico 
ta acerca pueblo y tambe e mundo 
comercial pa colaboracion cu nos 
diferente actividadnan di fundraising. 


Sin fundraising ta dificil pa yega na 
material cu mayoria bes ta deseo di 
pueblo tambe pa mira un forma of otro 
di propaganda di candidatonan 
di nan escogencia. 


Nos di partido MEP sigur 
ta riba pia desde comienso 
di aña caba bishitando 
bario y casnan y nos ta 
concentrando nos esfuerso 
y energia te cu fecha di elec- 


cion na september venidero y dimes despues tambe. 
Nos ta spera di por trece nos mensahe den mayoria 
hogar y slsina di Aruba ofreciendo informacion y dia- 
logando cu pueblo riba areanan cu mester atencion y 
mehoracion. 

Den nomber di Team Setty nos kier gradici tur cu a 
colabora cu nos rifa di 4 di juni ultimo. Alabes Team 
Setty kier a informa cu ainda nos ta buscando e gana- 
dor di segundo premio cu tabata pa sorteo di Corsou 
dia 4 di juni ultimo. Pues e persona cu tin e number 
7600, por contacto un persona di Team Setty of Setty 
mes p’asina por reclama su premio. 

Nos ta spera di por sigui conta cu pueblo su sosten 
y ta para habri pa sigui dialoga riba solucionnan p’e 
progreso y bienestar di Aruba. Hunto so nos por logra 
e cambio! 


GGZ Aruba ta busca personal y 
studiantenan pa corre stage na Aruba 



DEN HAAG - Casandra Labasti-Schi- 
midt y IGm Richardson-Roels di Geestelijk 
Gehandicapten Zorg Aruba (GGZ) a haci 
un bishita di cortesia cerca Minister Pleni- 
potenciario Juan David Yrausquin. 

Meta di e bishita ta pa mira e posibilidad- 
nan pa informa studiantenan Arubiano rib’e 
oportunidadnan di trabao y core stage na 
GGZ Aruba. 

Pa e motibo aki Ivonne Navas di Departa- 
mento di Enseñansa di Arubahuis tambe 
tabata presente n’e combersacion ald. Tanto 
Casandra Labasti-Schimidt y Kim Richard- 
son-Roels ta actualmente na Hulanda pa 
atende e FACT-congreso na Rotterdam. 
Den nan combersacion cu Minister Yraus- 
quin nan a papia di e proyecto di GGZ na 
Aruba y cu nan mester di personal. Nan as- 
piracion ta pa Arubianonan na Hulanda cu 
ta desea di traha den e ramo aki na Aruba. 

Sr. Yrausquin a bisa di tin un aprecio grandi 
p’e iniciativa aki pa brinda e servicio di 
GGZ na Aruba y p’esey a bisa cu Arubahuis 


lo duna tur aporte posibel pa duna infor- 
macion rib’e oportunidadnan pa trabao 
na GGZ Aruba. Esaki pa medio di pone e 
informacion aki rib’e website di Arubahuis 
y manda e informacion aki via email pa e 


studiantenan. 

Finalmente Casandra Labasti-Schimidt y 
Kim Richardson-Roels a gradici Minister 
Yrausquin y su staf na Arubahuis p’e sosten 
brinda na e proyecto aki. 

Minister dr. Carlos "Alex" Schwengle 

Trabounan na Hospital 
nobo ta progresando bon 

Pushando pa keda cla y por 
drenta den e Hospital nobo na augustus 



poni na su lugar, e muda- 
mento por cuminsa. 
“Nos ta pushando duro 
pa augustus nos ta den e 
hospital nobo y p’asina 
nos traha espacio pa bay 
renoba e parti bieu. Nos 
tin hopi reto na caminda, 
hopi trabou”, Minister 
Schwengle a duna di 
conoce. 

Minister Schwengle a 
gradici e trahadornan 
pa nan pasenshi, pero 
tambe ta gradici pueblo 
di Aruba pe pasenshi. 
Durante e renobacion 
hospital a keda funciona 
y e tin su molester cun’e. 
Tin un par di aña mas 
prome cu e proyecto keda 
cla completamente. 

Na momento cu e hos- 


pital keda cla, e lo ta un 
joya. E hospital lo trece 
un calidad cun’e unda cu 
e espacio nobo lo brinda 
hopi mas espacio y pri- 
vacidad pe pacientenan. 
Tambe pe trahadornan 
di hospital esald lo bay ta 
un adelanto hopi grandi, 
pasobra lo bay tin hopi 
espacio cu nan por haci 
nan trabou. 

Ta invertiendo den IT 
p’asina traha mas cu elec- 
tronico y e trabou di pa- 
pel lo bira menos. Esey 
lo ta mas agradabel pe 
trahadornan, pero e lo 
ta mas safe pe data di e 
pacientenan. Asina aki 
lo mehora e calidad y 
no solamente lo tin mas 
espacio pa clientenan y 
trahador, pero tambe pe 


famia. 

E hospital actual ta anti- 
gua y bieu. Den e edificio 
nobo lo tin lugar special 
unda famia por warda, 
lo bay tin un caminda 
special pa dokternan por 
combersa cu famianan 
ora di duna un noticia 
menos agradabel, tambe 
lo tin un lugar apart pa 
famia atende cu momen- 
tonan doloroso. 
Hospital ta trahando 
duro pa inverti den nan 
trahadornan, unda cu 
nan ta inverti den cur- 
sonan, pero nan lo bay 
inverti mas den cursonan 
di hospitalidad p’asina lo 
bay tin mas pasenshi y pa 
duna mihor servicio na 
pacientenan. 




MINISTER di Salud 
Publico, Cuido di Nos 
Grandinan y Deporte, dr. 
Carlos “Alex” Schwengle 
a haci un recorido na 
Hospital y cada tanto 
tempo nan ta haci esald 
pa analisa e progreso di 
trabounan andando. 
Minister Schwengle ta 
gusta mira con cosnan ta 
andando, pasobra tin bi- 
aha tin diferente noticia 
bon y malo, pero tambe 
ta bisa cu tin un retraso, 
etc. Minister Schwengle 
ta hopi contento cu e pro- 
greso di e hospital nobo. 
Un par di luna atras no 
tabatin un progreso asina 
aki, pero awo a pone 
henter e afdak. Esey lo 
ta e entrada unda cu e 
futuro cliente lo yega n’e 
Eerste Hulp nobo. Lo bay 
di 7 kamber pa 17 kam- 
ber y esey ta un adelanto 
hopi grandi. 


Tambe lo bay tin lcarn- 
bernan specialisa pa trau- 
ma y pa hendenan cu ta 
haya ataca di curason, 
kiermen pa tur emergen- 
cia mas grandi lo bay tin 
3 kamber specialisa. 

Y si mester opera por haci 
esaki na Eerste Hulp mes, 
di cual asina bon e kam- 
bernan lo bay ta. 

E progreso ta hopi im- 
portante pa Minister 
Schwengle, pa motibo 
cu pisonan 1, 2, 3 y 4 
eigenlijk ta cla, mientras 
cu piso 4 falta pa sera 
e blafon, pero nan ta 
haciendo limpi. Lolce cu 
e compania di construc- 
cion falta ta pa conecta e 
gangnan cu ta conecta e 
edificio nobo y bieu. 

E gang di abou ta practi- 
camente cla y a cuminsa 
construi e di dos gang na 
piso 1. Na momento cu 
tur cos keda cla y e IT ta 




1/3.. A DREAM THAT NEVER STOPS - OZARK HENRY 
2/1.. BON APETITE — KETTY PERY 
3/4.. UN BIAHA SO — C ZAR 
4/8.. NEVER GIVE YOU UP — JUCIE JONES 
5/2..GRAB INTHE MOMENT—JOWST ALEXANDER WALLMAN 
6/10..BODY—SEANPAUL 
7/5.. DOWN — MARIAN HILL 
8/11.. STRIPTHAT DOWN — LIAN PAYNE 
9/6.. I'VE BEENTHINKING ABOUTYOU — GOOD LUCK 
10/14.. ADIOS — FRED DE PALMA 
11 /16.. YOUR SONG — RITA ORA 
12/18.. FELICES LOS 4 — MALUMA 
13/19.. LONG FELLOW — BROOKLYN 
^J) 14/7.. YELLOW CLASS — DJ SNAKE 

15/9.. BABY — ANTON POWERS - PIXILOTT 
16/— MALIBU-MILEY_CYRUS 
17/13.. STILL — JOHN MAYER 
18/15.. DRIVE OF SHAME — BRAD PAISLEY 
19/— HUNTER-GALANTIS 
20/— DESPACITO LUIS_FONSI_DAD D Y_YA N KEE_ 

FEAT. JUSTIN BIEBER CHARLY BLACK 

Stcmdard & Poors ta mantene rating di Aruba 



AGENCIA di evalua- 
cion Standard & Poors ta 
mantene rating di Aruba 
di BBB+/A-2. 

E ratingnan ta un re- 
fleho di lazonan fuerte 
institucional cu Hulanda, 
un economia prospero 
compara cu paisnan den 
region y e exito di refor- 
manan fiscal. 

E outlook stabil ta re- 
afirma S&JP su expecta- 
tivanan di continuidad 
den maneho economico 
despues di eleccion e aña 
aki. 

E agencia internacional 
ta re-afirma ratingnan di 
credito a termino largo 


y cortico. E ‘outlook’ 
stabil no ta solamente 
un refleho di e especta- 
tivanan di continuidad 
despues di eleccion, pero 


ta inclui tambe consoli- 
dacion fiscal andando 
cu ta stabilisa e carga di 
debe gubernamental cu 
ta sostene likides externo. 


S&P ta indica cu Go- 
bierno a haci progreso 
considerabel den reduci 
su deficit fiscal den e 


ultimo añanan. Refor- 
manan fiscal cu Gobierno 
a haci den e sistema di 
pensioen y AZV a yuda 
den e reduccion aki. 


Gezaghébber 
suplente mester firma 
decisionnan di mayoria 


Ta trahando 
riba solucion pa 
cobertura di PCN 


KRALENDIJK - Den un veredicto fechá di 15 di juni 
2017, Huez a dicidx cu e Gezaghébber suplente mester firma 
decisionnan di mayoria di Colegio Ehecutivo. 

Apesar cu e decisionnan ta contradeci ley of interes general. 
Den e casonan ey Gezaghébber tin e posibilidad pa haci un 
peticion pa destrui un decision. 

Gezaghébber suplente a declará di ta respeta decision di Huez. 
E lo firma e decisionnan di mayoria y e lo nombra decisionnan 
pa destruccion ora cu na su opinion ta trata di contradiccion 
di ley of di e interes general. 


KRALENDIJK - Diahuebs ultimo, 15 di juni un reunion entre 
directiva di Fondo di Pensioen Hulanda Caribense (PCN) y Minis- 
terio di Asunto Interior y Relacion di Reino (BZK) y e Director di 
Rijksdienst Caribisch Nederland, esnan mencioná delaster den nan 
cualidad como dunador di trabou coordinador. 

Punto di enfoke tabata e problematica urgente cu cua e directiva di 
PCN ta sintá cun’é en conexion cu e grado di cobertura di e fondo 
di pensioen. 

E partidonan ta aspirá pa mas pronto posibel yega na un solucion 
p’e problematica aki. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Di acuerdo cu Prome Minister Mike Eman 

Esnan cu ta critica klinkers y 
asfalt, nunca a drenta cas di 
hende cu ta biba cu stof 

Nos ta haci un diferencia pa un mihor calidad di bida 



NA final di un bishita haci na Noord 
Cura Cabai caminda bisiñanan a gradici’e 
enormemente cu despues di 30 aña, final- 
mente nan a haya asfalt, Prome Minister 
Mike Eman tabatin algun reflexion. 

Na prome lugar, e no ta compronde ainda di- 
con contrincantenan ta opone pa Gobierno 
mehora e barionan; pero tambe ta invita un 
y tur pa reflexiona riba e direccion cu lo bay 
tuma awor. 

Gabinete Mike Eman ta sigui boga pa un 
balans entre prosperidad economico y 
prosperidad social, mientras ta sigui traha 
pa caba cu e atraso causa p’e negligencia di 
Gobiernonan anterior. 

“Hopi bes bo ta tende cu ‘hende no por 
come asfalt’, ‘nan no por come ldinker of 
luz’, pero t’e mesun partido cu a neglisha 
tur e necesidadnan aki di nos pueblo, ta uza 
e argumento ey,” Minister President a bisa. 
Si otro partido na momento cu tabata den 
Gobierno a haci su trabou, Premier Eman ta 
kere cu nan no lo a hereda e retraso grandi 
den iluminacion, den asfalt of den sostene 
esnan di menos recurso. 

“Awe nos trabou lo tabata mucho mas facil” 
y ta kere cu otro barionan tambe lo por a 
yega na beurt. 

Cada siman ta bishita un bario nobo y 


cada siman e mesun 
peticionnan aki ta keda 
registra y ta bay riba 
lista pa traha riba nan. 

Di e mesun forma cada 
siman ta hiba luz, asfalt 
of ldinkers pa un bario 
cu a bishita den pasado 
y e lista nunca ta baha. 

P’e mandatario esey 
kier men negligencia 
cu tabatin durante hopi 
aña. 

Milce Eman: “Aparentemente no ta realisa 
cu no ta e pida asfalt, pero t’e stof. Famia 
akinan ta bisa cu tur merdia mester a haci 
mesa limpi pa por tin e dignidad di tin un 
almuerzo na bo mesa di comedo di bo cas.” 

P’e Prome Minister aparentemente ora cu 
ta critica cu hende no por come ldinkers, 
nunca nan a drenta cas di un hende cu ta 
biba bou stof pa nan realisa con e ta afecta 
e calidad di bida, e efecto social riba e famia 
cu mester sera porta y si no tin airco biba 
den calor, pasobra si bo habri bentana bo 
ta come stof. 

“Naturalmente entrada di famia ta impor- 
tante, p’esey nos ta bringa pa baha desem- 
pleo, p’e refineria habri bek, pa turismo 
crece bek, pa tin reparatietoeslag... Hunto 


cu entrada, tambe 

ta importante e condicion di bida rond di 
bo cas, den BoBario, na bo cancha deportivo 
y na bo scol; y p’e motibo ey nos a busca e 
balansa entre yuda cu entrada, pero yuda 
tambe cu mihor calidad di bida y nos ta kere 
cu nos comunidad ta sostene e pensamento 
aki.” 

Minister President ta kere cu, “si nos lder 
sigui den e direccion aki cu nos por trece 
mas seguridad den nos barionan pa medio 
di iluminacion, trece mihor calidad di bida 
pa nos muchanan dor di trece canchanan 
deportivo cu yerba; si nos kier sigui den e 
direccion aki cu esnan di menos recurso ta 
haya un reparatietoeslag of un schoolkinde- 
renstoeslag, e periodo aki nos dilanti ta uno 
hopi importante pa nos realisa cu otronan 
nunca a carga e pensamento ald.” 

Servicio pa 
Comunidad 


. -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Maria 

Pariba di Brug: 

Centro Medico 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


SIill 

* Media 

Iñrni 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 


Premier Eman na Noord Cura Cabai 

Bisiñanan kier a gradici'e personalmente 
pa a caba cu problema di stof 



dos, tres biaha pa dia.” 

E ta haya esaki un alivio grandi; tanto p’e como 
pa su yiu homber y tanta cu ta biba serca. Ora e 
mashinnan di DOW a bin pa prepara e caminda y 
despues a bay, sra. Koolman ta conta cu el a spanta, 
pero despues el a wak nan bin cu tur cos pa traha. 
“Mi ta hopi contento,” el a bisa “Mi ta muri con- 
tento.” 

Den famia tambe tin mucha chikito y Shandra 
Vrolijk ta un di nan. Entusiasma el a conta: “Mi 
ta haya alivio paso cuanto aña nos ta core cu step 
of ora nos ta hunga pafo auto ta manda tera of e 
step ta pega.” 

Pa Prome Minister Eman esaki t’e ehempelnan di 
pakico e calidad di bida di nos hendenan ta central y 
ta un tema cu su Gobierno a pone hopi dilanti ya cu 
pa añanan largo a enfoca riba desaroyo turistico so. 
“Ta importante pa nos economia y nos ta lceda 
fortifik’e, pero nos mester desaroya nos bario, hos- 
pital, scol, canchanan deportivo y otro areanan.” 

Deya Dorotaal-Lares ta di acuerdo cu e vision di 
Gobierno. E ta un persona cu a haci peticion 30 
aña pasa, pero a wordo nenga. 

“Danki Dios na Mike y Benny cu porfin awe nos 
a haya asfalt,” el a bisa. “Mi a bira super contento, 
por fin mi por biba cu cas habri.” 

E señora ta conta cu tur stof tabata bin stret riba su 
cas, asina mester a keda manda auto laba y te hasta 
mester a busca dryer, paso no por a colga paña pafo. 
“Awor nos ta bay ‘pressure wash’ e cas y asina e 
cas ta bay briya,” el a bisa contento. 


RIBA peticion di algun habitante di Noord Cura 
Cabai, Prome Minister Milce Eman a haci un bishita 
diamars atardi. Bisiñanan kier a gradici e manda- 
tario personalmente despues cu Departamento di 
Obra Publico (DOW) a basha asfalt cabando cu e 
caminda di tera y cu e problema di stof cu tabatin 
varios famia afecta. 

E trabounan aki ta otro resultado cu por agrega n’e 
programa Accion di Bario caminda Eman ta acudi 
tur siman na otro punto di nos isla pa papia cu e 
hendenan y conoce nan opinion y necesidadnan. 

Minister President Eman ta corda con lunanan 
atras el a pasa y esaki tabata: “Un di e temanan cu 
bisiñanan semper a trece dilanti. Autonan tabata 
pasa duro, lanta stof, creando hopi molester p’e 
famianan cu pa mas di 40 aña a spera e momento 
cu nan tambe por haya asfalt.” 

Eman a expresa di ta hopi contento cu por realisa 
un soño importante di famia cu ta afecta directa- 
mente, pero tambe hopi otro cu ta biba cerca y 
tabata sufri cu e stof. 

“Pa nos ta un satisfaccion cu e trabou cu nos ta 
haci durante Accion di Bario; na final, un pa un, 
nos ta logra realisa hopi di e deseonan di nos ciu- 
dadanonan.” 

Elsa Koolman ta un di e ciudadanonan ey. E tin 
64 aña bibando den e bario y awor e ta masha 
contento. 

“Nos tin hopi stof y awor e ta yuda nos. Autonan 
ta core manera loco y stof na cantidad; bo ta bari 

Parlamentario Jennifer Arends-Reyes (AVP): 


'Sleutelkincleren' lo mester keda un 
prioridad den e siguiente gobernacion 



PARLAMENTARIO Jennifer Arends-Reyes ta enfatisa rib’e im- 
portancia pa continua y amplia proyectonan pa “opvang” despues di 
orario di scol. Especialmente pa nos hobennan di scolnan secundario 
esald tambe lo beneficia hopi di programanan extra curicular. 


Parlamentario Arends-Reyes ta un persona cu semper a boga pa lceda 
cu proyectonan manera Traimerdia y ta sostene su continuacion y 
ampliacion. Pero tambe ta pone hopi enfasis riba nos hobennan y 
ldco lo por brinda nan. 

Durante Gabinete Mike Eman II a cuminsa cu un proyecto piloto 
pa brinda asina despues di orario di scol un tipo di opvang pa nos 
hobennan na diferente scol. 


Den pasado tambe diferente scol a habri nan porta pa 
ofrece huiswerkbegeleidingy ayudo cu diferente vak. 
Caminda semper ta keda un punto di discusion ta e 
personal pa realisa e proyectonan aki. Maestronan 
despues di ora di scol mester di un ‘break’ tambe, 
pues den e caso ey ta dificil di haya maestronan 
cu kier lceda mas tempo na scol. 


Netamente p’e motibo ald na otro paisnan ta ofrece otro tipo di 
actividad y ta enfoca mas rib’e parti social, formacion y movecion 
cu otro personal cu no ta e maestronan. 

Ta cientificamente comproba cu hobennan cu no tin nada di haci 
despues di scol y ta keda nan so na cas e asina yama ‘sleutelldnderen’ 
ta busca pa experimenta y por bay den mal caminda. 

Nos tin en total 22.000 mucha y hoben cu tin edad escolar y lo 
mester wak con por brinda hopi mas mucha y hoben actividadnan 
extra curicular despues di scol, e Parlamentario ta continua. 


Recientemente, a haci un evaluacion y a identifica ldco 
t’e puntonan cu mester traha riba nan y kico ta 
e situacion actual di Aruba. E continuacion di 
proyectonan despues di orario di scol mester 
keda un prioridad pa pais Aruba y sigur lo 
mester sigui pa cosecha exito na beneficio di 
Aruba su hubentud, Parlamentario Arends- 
Reyes ta conclui. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com www.facebook.com/awemainta 583-1400 á 583-1444 


- «-* 

Xpresa bo mes 

Fundacion Alzheimer Aruba: 

Reflexion riba Dia Mundial contra Abuso di Anciano 

Skirbi pa: drs. Melva Croes-Yánez 


RIBA Dia Mundial contra Abuso di Anciano, Fundacion Alzheimer 
Aruba (F.A.A.), mediante su proyecto STOP ABUSO DI ANCIANO, e 
aña aki ta enfoca rib'e forma di abuso di anciano cu NO ta wordo mira 
como abuso, ta wordo bagatelisa of te hasta ta wordo mira como normal, 
comun y coriente. Aki ta trata di Discriminacion pa motibo di edad. 

Bo tabata sa cu cada seconde dos persona na mundo ta cumpli 60 aña 
di edad? Awor tambe ta conoci cu alrededor di 1 di cada 6 persona riba 
60 aña di edad ta experiencia algun forma di abuso. Esaki ta mas halto 
di loke a wordo estima previamente y cu ta ser premira di aumenta se- 
gun poblacion ta envehece mundialmente y e tendencia di relativo mas 
persona feminino como anciano ta continua. 

Un estudio haci recien cu sosten di Organisacion Mundial di Salud 
(WHO) y publica den “Lancet Global Health”, ta conclui cu casi 16% di 
persona di 60 aña of mas a wordo someti na un of otro abuso: psicologico 
(11,6%), financiero (6,8%), negligencia (4,2%), fisico (2,6%), sexual 
(0,9%). Pues tin mas o menos 10% cu a experiencia 2 of 
mas di e abusonan aki. 

E investigacion aki ta basa rib'e miho evidencia dis- 
ponibel di 52 estudionan den 28 pais, den dife- 
rente region y incluyendo 12 pais di ingreso 
abou y medio. 

E cifranan aki ta indica cu abuso di person- 
anan riba 60 aña ta conociendo un aumento. 

Esaki tin consecuencianan tanto financiero 
como social pa e 141 miyon personanan di 
60+ mundialmente. 

(Elder abuse prevalence in community set- 
tings: a systematic review and meta-analysis; 

Volume5, No. 2, el47-el56, February2017 
Yongjie Yon et al.). 

Na 2014, na e Conseho Economico Social di Nacionnan 
Uni, Gobiernonan den tur parti di mundo a adapta e reso- 
lucion (E/RES/2014/7; United Nations), cu ta reconoce discriminacion 
pa motibo di edad como “e fuente comun pa e hustificacion pa y e forsa 
tras di discriminacion pa motibo di edad”, (“the common source of the 
justification for and the driving force behind age discrimination.”). 

E resolucion aki tambe ta enfatisa un discriminacion den cobertura inte- 
gral di cuido di salud pa e grupo aki riba tereno di prevencion, deteccion 
y diagnostico, maneho y rehabilitacion, tratamento y cuido paliativo. 

Discriminacion pa motibo di edad y prehuicio ta un actitud di asumi cu 
discriminacion, negligencia y tin biaha hasta abuso di un anciano, ta un 
norma social y consecuentemente aceptabel. Esaki ta existi den diferente 
forma den tur sociedad, y ta wordo expresa pa individuonan den nan 
actitud, den nan practica institucional y maneho y tambe den medionan 
di comunicacion unda ta devalua y/of exclui e persona di edad avansa. 


Algun ehempel cu ta resalta na Aruba ta: Falta di acomodacion den esta- 
blecimentonan publico (lift na sala di casamento na Stadhuis, aceso na 
algun tienda, asortimento di articulonan den tienda, ausencia di baño/ 
wc adecua, aceso na transporte publico), laga un anciano na cas henter 
dia su so, papia di e persona den su presencia como si fuera e no ta existi, 
falta di cuido dental, falta di sosten di anciano cu necesidad financiero, 
biba so sin bishita (soledad), aceso na alimentacion saludabel, no tene 
cuenta cu gulimento (likido/ cuminda), falta di control regular di uzo 
di remedi, falta di sosten den caso di depresion, sin guia ora un ser keri 
fayece, corta awa/coriente pa largo tempo, “fia cos” sin permiso, tratele y 
papia cu ne manera mucha chikito, laguele sinti cu e no por algo util mas 
of no ta compronde tog of uza palabra dificil den su presencia, plagia su 
obra of escritura, expone e anciano na musica duro, molester durante ora 
di sosiego of di drumi, nu duna e cuido optimal pa motibo di su edad, 
siña hobennan respet pa anciano y yuda unda por, sosten comunitario ta 
minimal den hopi bario, falta di seguridad na cas, manipula pa un anciano 
bay un cas di cuido contra su boluntad, saca y publica otret of video di 
e anciano den prensa sin su permiso, hustifica e abuso pa 
motibo di perde pasenshi, etc. 

Ta existi diferente plan mundial y acuerdonan, 
e. o. Plan di Acion Internacional di Madrid 
tocante envehecimento, cu ta enfoca riba 
diferente strategia con pa atende cu enve- 
hecimento y biehes, unda ‘derechonan di 
anciano 7 ta hunga un rol central. 

Nos poblacion ta experiencia un envehe- 
cimento creciente. Envehecimento y biehes 
ta un proceso cu ta concerni nos tur como 
ciudadano. P'esey ta necesario pa bin cu un 
maneho nacional cu ta enfoca riba construi 
un comunidad y sociedad unda bienestar di 
hende di tur edad ta un reto politico y un respon- 
sibilidad di Gobierno. 

Tanten cu e imagen negativo di biehes continua y comu- 
nidad keda asocia envehecimento cu deterioro y incapacidad, 
nos lo no ta capas pa disfruta y experiencia opcionan pa biba dignamente 
den e etapa aki di nos bida. 

Nos tur merece di biba y experiencia protecion di nos derechonan: Desde 
nos cuna te n 7 e ultimo etapa di nos bida, sin hustificacion falso y sin 
discriminacion entre generacionnan. 

Esaki ta un di e exigencianan cu ta sobresalta den tur documento pro- 
duci te awor pa e. o. Nacionnan Uni, WHO, PAHO, etc. den cuadro 
internacional di proteccion di derechonan humano incluso esnan ariba 
di 60 aña di edad. 

Un Plan Nacional pa Aruba, basa riba p. e. esnan ya menciona di WHO 
y Nacionnan Uni y otronan, ta un oportunidad grandi pa Gobierno di 
Arnba implementa un maneho nacional y stmctural den cua e derechonan, 
cuido y bienestar di nos grandinan ta haya e atencion completo y ad- 
ecuado. Awo ta keda na e boluntad di cada Gobierno pa implementa e 
resolucionnan aki den practica den nan respectivo pais. 

Website nobo di Stichting Splika bautisa na Cas di Aruba 




DEN HAAG - Minister Plenipotenciario di Aruba Juan David 
Yrausquin, directora interino di Cas di Corsou Monica Hazel y 
presidente di Splika, Ruben Severina a haci e acto di bautismo di 
e website nobo di Stichting Splika na Arubahuis. 

Na e ocacion aki Minister Yrausquin a felicita Splika cu nan web- 
site nobo. E mandatario a bisa di a tira un prome bista caba rib’e 
website y e mester constata di a keda impresiona. 

Sr. Yrausquin tabatin alabez palabra di elogio p’e directiva di Splika 
pa nan dedicacion pa cu Papiamento ald na Hulanda. 

“Un idioma bunita cu ta e idioma materna na tres isla chikito den 
Caribe. P’esey nos mester conserv’e como parti di nos cultura”, 
asina e mandatario a bisa. 

Miembronan di e directiva di Splika Ernesto Rozendal y Tirsha 
Isenia a hacu uzo di oportunidad aki pa a duna un splicacion riba 
Splika y e acitividadnan cu lo bay wordo teni e aña aki. 

Na final di e programa e invitadonan a gosa di musica di Tipico 
Den Haag. 


Stichting Splika a keda lanta na 1990 y ta para pa Stimula Papia- 
mentu, Literatura y Informacion riba Kultura di Antianan abou. 
Un di e metanan principal di Splika ta pa crea e posibilidad pa 
interesadonan drenta of mantene contacto cu cultura Antiano/ 
Arubiano, particularmente e Papiamento. 

Banda di esaki, Splika ta contribui na e proceso pa reconocimento 
oficial di Papiamento y ta sostene e uzo di Papiamento como idi- 
oma den enseñansa. 

Pa logra su metanan Splika ta haci investigacion riba tur e faceta- 
nan di cultura Antiano/Arubiano, specialmente dirigi rib’e idioma 
di Papiamento. Nan ta organisa cursunan di Papiamento y tambe 
charlanan, simposianan y manifestacionnan cultural. 

Alabes Splika ta produci material pa duna les y nan ta duna train- 
ingnan na docentenan di Papiamento. En general Splika ta stimula 
e identidad Antiano/Arubiano y e relacion entre e comunidad An- 
tiano/Arubiano cu otro comunidadnan na Hulanda. 

Aruba su seleccion di atletismo ta cla pa bay competi na e 


lst NACAC Age Group Championship na Trinidad and Tobago 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 16 Jun, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.32 

1.34 


1.36 

Zwitserse frank 
(per 100) 

CHF 

182.52 

183.24 


184.04 

Pond sterling 

GBP 

2.21 

2.26 


2.32 

Japanse yen 
(per 10.000) 

JPY 

158.52 

159.97 


161.58 

EURO 
(per 100) 

EUR 

197.09 

198.89 


200.89 

Deense kroon 
(per 100) 

DKK 

25.76 

26.48 


27.28 

Noorse kroon 
(per 100) 

NOK 

20.01 

20.73 


21.53 

Zweedse kroon 
(per 100) 

SEK 

19.41 

20.13 


20.93 



DIABIERNAmainta tempran, e delegacion di atletismo 
a sali pa e ‘lst NACAC Age Group Championship’ cu 
lo tuma lugar na Port of Spain, capital di Trinidad and 
Tobago. E atletanan cu lo representa Aruba ta 11-12 
aña, Eljoenai Wehl, Zuleyma Hermanus, Lyon Harms, 
Samuel Vrolijk, e atletanan aki lo competi vijfkamp 
sprint, verspringen, balwerpen, lang y hoogspringen. 

E atletanan di 13-14 aña lo ta Feronika Dumfries, J-Rick 
Maduro y Zygion Croes, nan lo competi den e Zeven- 
lcamp, Sprint, Bal, Verspringen, Lang, Hoogspringen, 
Hurdles y Kogelstoten. 

Mester bisa acerca cu e atletanan di 11-12 lo competi 
tambe den e 4 x 100 meter estafette. 

Hunto cu e atletanan a biaha e hefe di delegacion, 
sra. Virginia Dirksz cu Coaches Richard y Moraima 
Luydens. Tambe algun mayor lo acompana e delegacion 
p’asina apoya nos muchanan. 

Den luna di april ultimo, nos atletanan den e deporte 
di atletismo a duna un bon presentacion durante di e 
Carifta Games 2017 teni na nos hermana isla di Corsou. 
Aki varios di nos atletanan a establece recordnan per- 
sonal cual sin duda ta un adelanto. Mester bisa cu otro 
siman lo tin e Nationale Kampioenschappen na Aruba 
unda nos miho atletanan den e deporte di atletismo lo 
bataya fuertemente contra di otro p’e titulonan local. 

Durante Teachers Appreciation Conference" lo presenta 
resultado di encuesta haci bou maestronan y alumnonan 



AYERA mainta na Hilton Aruba Resort a tuma luga conferencia 
di Prensa di e “teacher’s Appreciation Conference” cu lo tuma luga 
diasabra awor na Hilton Aruba Resort. 

Dos fundacion a uni cu otro, den e caso aki JSC Foundation y Fun- 
dacion Aruba Uni y a dicidi di haci un encuesta bou di maestronan 
akinan na Aruba. 

Kier gradici e compania cu a wordo envolvi den esaki esta MGM cu 
a yuda den e proceso pa por haya sa y studia bou di nos maestronan 
y hobennan studiantenan, kico ta e necesidadnan y aspectonan cu ta 
mira como “weaknesses” y “strengths” cu tin den e oportunidadnan 
di scolnan aki na Aruba. 

Unda cu kier mira cambio den futuro of cu kier mira adapta y/of 
mehora. 


Durante e conferencia lo duna presentacion di e resultadonan di e 
encuesta cu a wordo haci pa cual MGM mes lo ta esun responsabel 
pa presenta esaki. Despues sr. Larry Bell lo hiba palabra y despues 
lo tin oportunidad pa intercambia idea tambe cu sr. Bell. 

Sr. Larry Bell: “Maestronan aki na Aruba ta haciendo un tremendo 
trabou y mi ta contento cu mi lo tin e oportunidad diasabra pa com- 
parti algun informacion cu lo yuda e studiantenan yega e siguiente 
nivel. Mi lo comparti informacion di con por crea un “classroom 
culture” cu ta causa studiantenan pa tin e gana pa bin bo les y dis- 
fruta bo les mientras cu ta mantene e integridad academico. 
Tambe lcier comparti algun tips y informacion di con ta motiva 
studiantenan cu falta inspiracion. 

Mi ta hopi contento cu Aruba ta buscando manera pa percura cu 
cada studiante yega nan potencial maximo.” 

Finalmente sra. Joselin Croes kier a invita tur maestro y educador 
di tur nivel y di tur ramo, (pues no necesariamente di scol) pa ta 
presente na e conferencia. 

“Larry Bell ta un di e miho motivational speakers cu tin actualmente 
pa educadornan”, Croes a bisa. 

E conferencia ta cuminsa exactamente 9’or y ta cuminsa registracion 
8’or y mey. 

Resultado di e encuesta ta inclui contesta di cuanto rato bo yiu ta 
pasa riba internet, lcico bo yiu ta haya leuk na scol, unda e lder wak 
cambio, cua ta e idioma cu e kier haya les aden, kico ta problemanan 
social cu e muchanan ta enfrentando. 

Pa loke ta e parti di e maestronan, 25 maestro a traha rib’e encuesta 
pa cual mi ta enormemente agradecido. Nan a traha e survey aki cu 
ta di nan pa nan (mucho mas maestro a participa den e encuesta). 
E conferencia ta gratis y pues ta spera educadornan y intersadonan 
pa yega trempan y forma parti di e conferencia. 









22 


AWEMainta Diasabra, 17 Juni 2017 





Seaport Casino 

Introduciendo un tremendo 
campaña di Deal or no Deal 



SEAPORT Casino a lansa diabierna ultimo su tre- 
mendo campaña pa luna di juni, Marketing Coordinator 
Tirzane Cordeiro a informa pa cuater siman largo for 
di 8’or di anochi, Seaport Casino lo duna tur cliente e 
oportunidad pa participa den e tremendo campaña di 
Deal or no Deal, unda abo lo por hay’e chens di participa 
pa gana te cu 3.000 dollar. 

Pa participa ta masha facil, cu cada 25 punto cu wordo 
acumula rib’e membership card di Crystal & Seaport 
Casinos lo bo ricibi bo ticket y mester deposita esaki 
den tombola. 

Tur diabierna y diasabra tres persona lo hay’e oportuni- 
dad p’asina scoge entre shete maleta yena cu premio 
cash! Maletanan lo tin entre $1.000 - $750 - $500 - 
$400 - $300 - $250 cash. 

Gran final lo tuma luga diabierna 30 di juni, 2017. Na 
momento cu $3.000 cash lo wordo deposita den un di 
e caha nan aki. 

Riba foto por presencia e prome ganadornan. Bishita nos 
pagina di Facebook Crystal & Seaport Casinos p’asina 
keda na altura di tur actividad. Pa mas informacion por 
yama libremente 5836000 of WhatsApp na 597-6361. 

Minister dr. Carlos "Alex" Schwengle a felicit'e 

Cu determinacion Leonuar Croes a 
bira "Goal getter" den liga Junioren 

Orguyoso di sostene hobennan cu yen di talento 



E aña aki Minister di Salud Publico, Cuido di Nos Grandinan y 
Deporte, dr. Carlos “Alex” Schwengle hunto cu AVB y Fundacion 
Lotto pa Deporte a organisa un celebracion p’e team campeon di 
e liga Junioren, pero hunto cu nan a invita e hungado cu a anota 
mas gol den e campeonato, cu a resulta di ta Leonuar Croes di e 
ekipo di Riverplate. 

Leonuar Croes a anota 12 pa 13 gol y esaki ta prome biaha cu el a 
gana e trofeo di “goal getter” di cual e ta contento pa cu esaki y cu 
el a haya e oportunidad di hiba su team di Riverplate te kwart final. 
“E deporte di futbol ta mi pasion y pa mustra esaki mi a pone un 
tattoo di e bala di Champions League”, asina Leonuar Croes a bisa 
orguyosamente. 

E1 a cuminsa hunga futbol den e Division Mayor cu su 15/16 aña 
y desde e momento ey el a hunga cu Riverplate, pero desde chikito 
den su bario el a cuminsa hunga zaalvoetbal. 

Esaki tabata e ultimo aña cu Leonuar Croes a hunga den Division 
Junioren y e ta contento di e resultado pe team. 

“E aña aki mi a duna tur di mi banda pa Junioren pa motibo cu 
esaki tabata mi ultimo aña. Mi no por a hunga mas den e campe- 
onato pasobra e di 2 wega di e play-off mi a ricibi un carchi cora. 
Pero mi ta hopi contento cu e resultado di e campeonato”, Leonuar 
Croes a indica. 

Te cu awo Leonuar Croes lo sigui hunga cu Riverplate y e no sa si 
mas dilanti si otro team lo kier pe hunga cu nan y e lo mester mira 
esey, pero si no ta asina e lo keda hunga cu su team Riverplate. 
Un meta cu Leonuar Croes tin ta pa yuda Riverplate yega play-off 
den Division Honor, pasobra nan tin hopi aña sin yega un play-off 
y final. 



E1 a conseha e hobennan pa nunca “give up” y pa nan sigui cu nan 
meta cu nan lder logra y semper na prome luga lcere den Dios. 

Minister Alex Schwengle a entrega Leonuar Croes su trofeo di hun- 
gado cu mas gol anota di e campeonato y a haci esaki den presencia 
di Presidente di AVB, Ing. Richard Dijkhoff, Fundacion Lotto pa 
Deporte, ASU, invitado- y hungadonan di RCA. 

“Mi ta contento di mira con Leonuar Croes a sobresali den futbol 
y pabien pa su logro. Semper nos ta mira e banda negativo di e ho- 
bennan den media y di otro banda nos no ta elogia nan pa cosnan 
positivo cu nan ta haci no solamente den deporte, pero den tur otro 
aspecto”, Minister Schwengle a duna di conoce. 

Minister Schwengle a desea Leonuar Croes exito den su careda di 
futbol. 

WILLEM STAD - Diahuebs ultimo, alred- 
edor di 05.30 or di madruga, Central di Polis a 
dirigi un patruya na Caya Kent Uzelf na altura 
di un lugar di parker di un negoshi cu ta bende 
cuminda, despues di a ricibi informacion cu 
desconocirnan den un vehiculo mester a lós 
vários tiro dirigi riba un hómber. 

Despues a resultá cu e homber aki, Dwight An- 
sermo Felida naci na Córsou, 21 april 1968 (49 
aña) a fayecé n’e sitio. E viktima tabatin algun 
herida di bala n’e parti ‘riba di su curpa. 

Den oranan di dia a sali un video den medio- 
nan social cu ta duna indicacion riba algun as- 
pecto cu a tuma lugar promé, durante y un rato 
despues di e asesinato aki. 

Un cantidad di compatriota a tuma nota y a 
comparti e video ald. Nos ta na altura cu tin 
informacion den comunidad di persona(nan) cu 
por a reconocé e asesino mes of e auto den cual 
e asesino(nan) tabata traficá. 

Polis ta suplicá un y tur cu ta dispone di infor- 
macion di e caso aki pa pasa e informacion ald 
na Polis na number di telefónnan: 917 y 108 
(riba e number ald bo anonimidad ta garantisá). 

Judoka Isaac Croes a competi den e 
Cancun Grand Prix 2017 na Mexico 

E judoka Isaac Croes cu actualmente ta residencia na Merca 
unda e ta combina su deporte y su scol a caba di representa 
Aruba den e torneo internaxcional renombra di judo, esta e 
Cancun Grand Prix 2017 na e ciudad di Cancun, Mexico. 
Mester bisa cu e miho bringadornan di mundo den e de- 
porte di judo a participa na e competencia aki y varios di 
nan medayistanan den e ultimo Weganan Olimpico di Rio. 

Prome cu Isaac a sali pa Cancun el a haya e posibilidad di 
entrena cu dos seleccionado Mericano di judo, esta Lakea 
Vargas -66 y Adonis Diaz -60 cu a invita Isaac p’e entrena 
cu nan na Miami. Den e competencia na Cancun, 3 conti- 
nente, 38 pais y 183 competidor a participa. 

Coach di Aruba, Alexis Cardenas a guia Isaac Croes na e 
campeonato ald. 

Mester bisa cu dia 22 di juni e judoka Isaac Croes lo sali pa 
Mexico City unda pa dos siman y mei e lo permanece den 
un campo di entrenamento. 

Luna pasa e hoben Isaac Croes a competi pa Aruba den e Pan 
American Championship na Panama. Esaki tabata Isaac su 
prome campeonato grandi pa 2017 y awor esun di Cancun 
a bira su di dos. Ultimo informacion ricibi ta cu Isaac a cay 
venci den su combate contra di un peleador di Mexico. 

Aceptacion grandi 
na Seroe Biento 
a caba cu stock di 
bandera di AVP 




SEROE Biento sa bon con hopi Aruba a 
desaroya bou maneho di AVP pasobra nan 
tambe ta forma parti di dje y awor e bario ta 
yama danki. 

Dialuna atardi, lider Milce Eman a haya un 
bon bini masha caluroso na tur cas cu el a 
yega. Hendenan ta dun’e pabien y gradici’e 
p’e bon trabou cu Gobierno a haci durante 
ultimo 8 aña. Mayoria cas a sea duna ok of 
pidi mas bien pa haya bandera, pasobra cu 
orguyo nan kier demostra cu ta berde nan ta. 

Franlc Tromp ta originalmente ta di Sividivi, 
pero el a construi cas na Seroe Biento hopi 
aña atras. E ta expresa cu di curason e ta AVP 
pasobra otro partido ta djis zink Aruba. 

Tromp ta pidi pa djis weita con AVP a pone 
caminda di asfalt y ldinkers tambe. Na su 
opinion, aunke awor hende ta bisa cu bo no 


r 



por come ldinkers, ora bo cas haya ldinkers 
dilanti di cas, su balor ta crece y henter e 
bario ta bay dilanti. 

Mientras cu “otronan kier bringa p’e placa, 
pero pa nan saco ‘and family’; pero nos no, 
nos si ta mira un desaroyo danld na nos lider 
Mike Eman.” 

E aceptacion tabata asina grandi na Seroe 
Biento, cu e stock di bandera cu a prepara p’e 
dia ey a caba, mientras cu ainda tabata falta 
hopi mas cas den e bario pa bishita. 

Pa cumpli cu deseo di e habitantenan, rapi- 
damente a restocky asina ey diaranson atardi 
a bolbe yega n’e bario den districto di Santa 
Cruz. 

Na salida di Mike Eman for di Javier Hernan- 
dez su cas, esaki a conta con bon el a bay: 
“Nos ta duro cu Milce. Seroe Biento ta basta 
berde y ta bay nos ta bay.” 

E ta splica cu, cu AVP bo ta wak cu proyec- 



tonan ta tuma lugar, bo ta wak unda bo placa 
ta bay y e lugar ta bira bunita. 

Hernandez ta un chauffeur di tour pa turista 
y constantemente ta tende con nos bishitan- 
tenan ta gaba con nechi y limpi Aruba ta. 

E proyecto cu mas e turistanan ta gusta t’e 
Linear Park. “Si e sigui bay asina pa nos 
Aruba, awor nan por bisa kico cu ta, pero den 
futuro nos lo tin un Aruba hopi duro, hopi 
bunita y hopi bendiciona.” 

Neuman Alonso Perez ta biba cu su casa na 
Seroe Biento y tabata hopi entusiasma cu 
bishita di e lider politico den su bario y pa 
comparti su pensamento. 

“Tur hende cu AVP, Latinonan ya sa cu tin 
un opcion so y esey t’e opcion berde cu mes- 
ter lucha p’e. Tanten cu nos tin nos Prome 
Minister Mike Eman cu nos, semper nos lo 
tin un stem y semper nos lo tin un boluntad.” 

Den Accion di Bario di Prome Minister Eman 


Socotoro a habri man pa su 'yiu di bario' Mike Eman 



HOPI brasa, sunchi y palabranan di elogio por a scucha 
diahuebs mainta durante Accion di Bario cu Prome Minister 
Milce Eman a tene den Socotoro. 

Caranan conoci, di tempo di su infancia, el a topa cu a bis’e 
“Bo a yega bo bario”. 

Mayoria di esnan bishita ta corda e mandatario di tempo 
prome cu fayecimento di su tata, ora cu e tabata biba den 
Venezuelastraaty e gruponan rond semper ta topa pa hunga, 
mirando cu antes no tabatin asina hopi cas. 

Den Accion di Bario e mandatario a pasa di bishita cerca 
famianan den Socotorolaan, Perustraat y a finalisa den Co- 
lombiastraat, unda a disfruta di un dushi sopi carni cu pan 
bati di maishi rabo y funchi. 

Rondona pa famia Ruiz a bebe sopi, mientras a bay bek den 
temponan di antes. 

Prome cu esey e mandatario a bishita hopi cas riba e ruta cu 
el a cana hunto cu ciudadanonan di e bario, manera Maildn 
Pourier y Angel Coronel. 

Habitantenan den su mayoria ta hendenan grandi cu henter 
nan bida a biba den e bario ey y cu tabata masha agradecido 
p’e trabou cu a wordo haci dor di e Gobierno lidera pa Prome 
Minister Eman. 

“Ta hopi cambio mes Aruba a conoce. Famianan cu ta biba 
na Corsou a keda sorprendi ora cu nan a bishita nos despues 
di basta aña. Nos ta contento di por a scucha e bunita co- 
mentarionan aki,” sra. Yolanda Leonardo a expresa na final 
di e bishita. 

Den e caminata di Prome Minister Eman y su team, e 
mandatario tabata wordo para diferente biaha dor di auto- 
mobilistanan cu tabata kier a salud’e, dun’e un abraso of 
simplemente saca un potret cune y cu su amabilidad di semper 
e mandatario tabata cumpli cu tur e peticionnan aki. Tambe 
a realisa un bishita n’e corant Bon Dia Arubay Aruba Today, 
situa den e area ald, unda a saluda e empleadonan. 

Den e bario aki e mandatario a wordo gradici p’e luznan di 
caya cu a wordo cambia pa LED, cu awor ta duna hopi mas 
claridad. 

Di otro banda, tabatin peticion pa conecta resto di e bario 
riba e riolering pa na momento di yobida e awa no keda 
para y ta sigui core despues di algun minuut, pero tambe pa 
mehoracion di bario yega den e area aki. 

“Nos kier nos caminda wordo drecha, nos kier haya acera 
bunita cu ldinkers manera otro barionan a haya,” esald tabata 
un peticion di famia Brion na Prome Minister Milce Eman. 





Tel: 583-1400 Fax: 583-1444 

Feria Nacional 2017 
den e deporte di cabay 
na Villa Floralina 



E dianan 17 y 18 di juni, e Organisacion Cabayista Arubano, 
O.C.A. lo celebra nan Feria Nacional 2017 cu un tremendo com- 
petencia di cabay na Villa Floralina. 

Rib’e diasabra e competencia ta cuminsa pa 6’or di atardi y ta pa 
cabay nan di tur modalidad mientras lo tin tambe competencia 
pa jinetes y amazonas principiante, mientras por competi den e 
categorianan Paseo, Trote y Galope, Trocha, Paso Fino y Doño 
Juvenil. 

Pa su mayan diadomingo riba Dia di Tata, e feria lo inicia pa 3’or 
di atardi cu e categoria nobo cu yama Youth Horsemanship mien- 
tras despues lo sigui e competencia p’e amazona y jinetenan den e 
categoria avansa. Mester bisa cu e interes pa e Feria Nacional 2017 
lo bay ta uno grandi ya cu e inscripcion ya a tuma lugar unda un 
total di 30 participante a inscribi. 

Mester bisa cu cada un di e jinete y amazonanan lo kier duna e 
miho presentacion mirando cu e Interpaso 2017 ta na caminda y 
eynan tur hende lo lder briya. Lo tin un Hues invita di Puerto Rico 
cu lo bin huzga e competencia di Feria Nacional 2017. 

Mester bisa cu e deporte di cabay tin un bon nomber den exterior 
y cada bez cu nos atletanan competi afor nos laga e nomber di 
Aruba graba. Algun siman atrás, nos amazonanan Melanie Wever, 
Zoey Arends, Elisabeth Johnson y Natalia Mouawad a sa na logra 
no menos cu 30 premio den e Spectrum International na Florida. 


DIMAS: 

Recordatorio pa 
registracion pa 
proyecto Dreamers 



DIMAS ta ehecutando den e lunanan di mei y tambe juni di 
2017 e proyecto cu ta carga e nomber di Dreamers. 

Kico ta e proyecto Dreamers? 

E proyecto Dreamers ta dirigi su mes riba esnan cu ta rekeri 
di un permiso di estadia pa ta na Aruba y cu por comproba cu 
nan tin mas di 10 aña na Aruba estableci y di cual minimo 5 
aña siendo menor, pues cu ta aki sea for di nacemento of a yega 
Aruba cu 13 aña of menos; 

Y si ainda e ta un menor: ta na encargo di un persona cu tin su 
tutela y su mesun titulo di estadia na ordo; 

Y si mientras tanto a bira mayor di edad, no tin un record crimi- 
nal. 

E rekisitonan aki ta cumulativo y e persona por probecha e 
proyecto Dreamers pa haci un peticion pa haya un permiso pa 
tempo indefini of firma liber. 

Con por registra ainda? 

Si en caso bo ta cumpli cu e cuadro cu a defini pa e proyecto bo 
por prome registra pa un cita. 

Bo por sea pasa busca un formulario na DIMAS of bo ta baha 
esaki for di website di DIMAS (www.dimasaruba.aw) y bo ta sea 
email na (officialdimasaruba@gmail.com) of bo por pasa entrega 
esaki na DIMAS. 

DIMAS su personal lo acomoda e persona cu un cita pa entrega 
di e peticion. 

DIMAS tin dos loket special di servicio (help desk) habri di 7:30 
pa 11:00 di dialuna pa diabierna te cu 30 di juni 2017 pa duna 
asistencia y sosten gratuito na esnan di e proyecto Dreamers. 

Dicon digital? 

C3 ta crea conocimento riba dispositivonan di comun icacion digital 


COMPANIA di comu- 
nicacion digital Critical 
Communication Caribbean 
(Axuba) miho conoci como 
C3 y unico Dealer autoriza 
Di Motorola na Aruba a 
tene un evento hopi inte- 


resante dia 6 di juni, 2017 
na Hilton Aruba Caribbean 
Resort & Casino pa e. o. 
hotelnan, companianan di 
seguridad y hospital. 

E evento “Why Digital” 
a wordo organisa hunto 


cu Motorola, y tabatin e 
proposito pa introduci e 
mundo nobo di solucionnan 
digital p’e industria di hospi- 
talidad. E prome edicion di 
e evento aki tabata un exito 
cu hopi organisacionnan 


industria di hospitalidad 
y con e ta resulta den mas 
productividad y seguridad. 
Ademas di e presentacion, 
tur e productionan di Digi- 
tal Motorola a wordo intro- 
duci exitosamente na esnan 


Sint Maarten, enfocando 
riba Caribe entero y na 
norte di Latino America. 
C3 tin experiencia extenso 
cu clientenan for di servicio- 
nan di emergencia, refineria, 
prizon, airport, puertonan, 


Victor, Maria Louisa, Omaira, Louis, Carlos y Gardenia 
Ta dedica e poesia aki na nan tata stima y semper 
Recorda sr. Lorenzo Britten (dr.britten) dfm 
Riba Dia di tur Tata. 

“ AMOR PA NOS TATA.” 

Den silencio ta mira bo imagen 
refleha riba Amor cu ta sosten 
di un tata e cuido pa su yiunan 
unda apoyo a carga e frutanan. 

Bo temura a demostra fieldad 
a mustra gran responsabilidad 
forma un hogar cu bo esfuerso 
para firme pa logra e progreso. 

Bo cas su porta semper habri 
como tata politico a sobrevivi 
problema,angustia di e pueblo 
para cla pa yuda tur momento. 

Guiansa di un tata ta significa 
confiansa i siguransa a marca 
paso sigur den cada yiu su bida 
logra final felis den su caminda. 

Danki Senjor pa a duna un tata 
cu a habri porta pa nos drenta 
un hogar cu Dr.Britten a forma 
felismente hunto cu su esposa. 

Awe bo 6 yiunan y 17 nietonan 
Ta orguyoso di nan Tata y Welo 
Sr. Lorenzo Victoriano Britten 

Autor: Omaira I.Rodrigez-Britten 


presente. 

E oradornan p’e evento 
aki tabata Juan Pala- 
cios di Motorola, Bert 
Schreuders, General 
Manager di C3 Aruba y 
Tecelly Donker, Account 
Manager. Nan tabata 
exitoso den mustra cli- 
entenan con importante 
Communicacion Digital 
di Motorola ta den e 


presente. Tecnologia a rev- 
oluciona comunicacion den 
e mundo moderno y a bira 
un parti esencial den e exito 
di hopi organisacionnan. E 
evento ald a marca e prome 
paso den crea conocimento 
rib’e miho productonan 
pa uza p’e proposito aki. 
C3 ta situa na Avenido Milo 
Croes 106 y tin oficina y 
staff na Aruba, Curacao y 


ect. Como e unico distri- 
buidor y centro di servicio 
autoriza di Motorola, C3 
ta e partner preferi den ca- 
sonan di mision critico y di 
riesgo halto. 

Follow C3 - Critical Com- 
munication Caribbean Aru- 
ba riba Facebook pa mas 
informacion y pa keda na 
altura di eventonan den 
futuro. 


E Tata Bandona. 

Despues cu Comper Juan a traha duro..Pa cria su famia... 

Su esposa cu el a stima asina tanto...A fayece.... 

Comper Juan a keda su so...Tur dia sinta den veranda.... 

Ta soya den su stul di soya....Keto...Y so y abandona....! 

E yiunan ta pura pa bende e cas...y hinca e Tata den un Tehuis..!! 

E Tata a dicidi cu no ainda...Ta ki pura nan tin asina...!!! 

Nan a dicidi di castiga e Tata, y lagu’e so y abandona...!!!! 

Awe Dia di Tata...Bisiñanan a haya falta di Comper Juan.. 

Nan a tira un bista....y a haya Comper Juan...Keto asina...! 

Nos Tata Celestial a dicidi, cu serca dije Comper Juan lo ta Feliz... 

Awel si, ta hopi caso tin asina...e kico ta motibo cruel ...Awel si...tur cos ta placa, 
y material, esey a bira mas fuerte cu nunca ....Pero no laga esey ta nos caso.... 

Ban hunto den un acuerdo di Amor y Union y pa nunca bandona nos sernan stima 
Grandinan, pakico cu por a pasa..por ta den su tempo ...of a coy mal caminda.... 

pordona nan... 

Nan no tabata sa mihor, e ley di Dios ta bisa: Honra bo Mama y Tata. 

Y lo bo ta Bendiciona y bo tin bida y salud y amor na abundancia y tur cos lo bay bo bon. 
Pasa un dushi Dia di Tata, y corda bon...Tur cos nan Bida y tur dia ta Dia di Tata, Amen. 

Scirbi pa Sweetheart Lady Esperanza/Sansha/Sasha Koolman-Pena.D 


Vereniging Medisch Specialisten van Aruba 

Medical Specialists Association of Aruba 

Na nomber di directiva y miembronanta anuncia fayecimento di 



Dr. Bert Kennedy, dermatologo 

Nos profundo condolencia ta bay na su Señora Janny y jiunan 
Kees, Heleen, John y demas famia. 

Cu Dr. Bert Kennedy sosega na paz den brasa di Señor. 

Dr. Randy Tromp, Voorzitter VMSA 

16 juni 2017 


Dedica na tur tata di Aruba, specialmente na mi rumannan Victor, Louis y Carlos Britten, 
mi esposo Rafael Rodriguez, mi swa Tirzo Kolfin y yerno Gregory Maduro. 

“Honra bo tata” 

Un tata ta representa e cabes di su cas, unda e obedencia y respet ta yabi di pas pa 
comunicacion y confiansa bira union asina armonia,felicidad trece bendicion. 
Den bida hopi ta culpa un tata su actitud pakico no busca e parti di su gran virtud 
podise kier premira lo mihor pa su famia biba felis sin preocupacion den armonia. 

Hopi homber ta pensa bira tata ta facil trece yiunan na mundo si ta hopi dificil 
educacion y guia naa ta parti formacion pa futuro di e yiunan y nan reputacion. 
Un tata agresivo t’e costo di su yiunan cuanto mucha ta pasa den mal ratonan, 
grito y humiyacion ta un forma negative por hiba bo yiunan den un gran abismo. 

Si Dios a crea tur tata cu amor y bondad manda su unico yiu pa ta liber di maldad, 
kico ta costa e ser tata pa obedece Dios hibando un bida sin miedo los di tur cos. 
Hende homber a wordo forma prome como cabez a haya autoridad no maluse, 
gradici Dios pa un bida regala na plenitud sigui paso di Hesus y cambia boso 

actitud. 

Korintionan 11: 3/Efesios 6: 1-4 
Autor: Omaira I.Rodriguez-Britten 

Cumana 76 
//$ Oranjestad,Aruba 
Tel: 588-6699 
Fax: 588-6698 
1 Cel: 593-0857/560-1403 


Jesus a bisei'Ami ta e resurekshon i e bida; esun ku 
kere den Mi lo biba, maske e muri, i tur esnan ku ta 
biba i ta kere den Mi lo no muri nunka' 

Juan 11:25-26 

Cu inmenso tristesa na nos curazon pero conforme 
cu boluntad di Dios nos ta anuncia fayecimento 
cristianamente di: 


Sra. Isabel Rosa Lopez 

Vuida di Alcides Robles 
Mihor conoci como:"Chabela" 



*12-11-1926-tl 2-06-2017 

Jiunan: 

Wilson (Nando) y Gloria 
Alvaro y Sally (USA) 

Rumannan: 

Chana (Colombia) 

Denis (Colombia) 

Rosa (Colombia) 
tPedro Pardoy famia 
tDolores Villa y famia 

Nietonan: 

Ryan y Jane (Hulanda) 
Chris y Marisol 

Nathan y Milly 
llsmela y Brayden 

Jesse (USA) 

Casey (USA) 

Chayanne (USA) 

Ruth (USA) 

Hannah(USA) 


Tito (manera nieto) y Valery 
Mama di nietonan: Reyna 
Sally 

Ana Gloria 
Camela 

Bisnieto: Brayden 

Sobrinonan Stima: Adolfo (Venezuela) 

Beatriz (Venezuela) 

Gloria (Colombia) 

Isabel Cristina (Colombia) 

Serama (Venezuela) 

Bon Amigonan di Cas 

Annie, Altagracia, Binchy, Carmen, Eda (manera yiu), 
Chela (assistente di cas),Toonchy, Kenneth, Roald, 
Marlon, Earlyson, Henry (manera ruman pa su yiunan) 

Bon Bisinjanan 

Nilda (manera ruman), Matilda, Ludys (manera yiu), 
Isabel, Veronica, Marie, Altagracia di Poly 

Famianan 

Robles, Pardo, Barrera, Jacopucci, Lo-A-Njoe, Maduro, 
Romo, Kock, Croes, Sanchez, Orman, Nicolaas, 
Anthony, Smit, Colina, Velasquez, Peña, Fingal, Webb, 
Istatia, Hooi, Pablo,Thielman,Tejada, Fernandez, 
Ballesteros, Mejia 

Ta invita pa asisti na e acto di entiero cu lo tuma lugar 
dialuna 19 di juni 2017 pa 11 or di mainta saliendo for 
di Aurora Funeral Home pa Santana central na 
Sabana Basora. E resto nan mortal lo reposa for di 9 
or di mainta den Aurora Funeral Home. 




Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Señor ta mi wardador mi'n tin falta di nada. Den 
cunucu di jerbe berde e ta ponemi sosega. 

Cu inmenso dolor na nos curason pero conforme cu 
boluntad di Dios nos ta anuncia fayecimento di nos 
ser stima: 




Sr. BernardoTromp 

Mihor conoci como"Ben cyclon" 

*28 maart 1928 t15 juni 2017 

Na number di su casa: Agrepina Tromp - Dirksz 
Sobrina(o)nan: Juan y Anna Tromp, yiunan y famia 
Carmen Tromp, yiunan y famia 
Victor Ignacio, yiunan y famia 
Roque y Solange Tromp y famia 
Eta Ignacio y TonyTromp, yiunan y famia 
Lilia Pers, yiunan y famia 
Rudy y Els Pers y famia 
Eli y Arline Pers 
Nel Pers 

Prima: Vda. Aligia Tromp - Velasquez, yiunan y famia 

Cuña y swanan: Vda. Jacintha Werleman - 
Dirkszy famia 
Julio (Buchi) Dirkszy famia 
Apolinario (Poy) Dirkszy famia 
Rosa Dirksz 

Personanan cu a jude hopi: Maira, 

Juni y Lilienne Figaroa 
Stima manera yiu: JoselitoTromp 

Iha: Carmen Tromp - Kelly 

Bon bisiñanan: Sila y Nilo Vrolijky famia 
Mena y BitoTrompy famia 
Anthony Evertsz y Helen Lampe y famia 

Bon amigonan: Frans Giel, 

NickTromp y Barack y famia. 

Demas famianan:Tromp, Wolff, Dirksz, Pers, Kock, 
Ignacio, Kelly, Figaroa, Jacobs, Geerman, Gomes, 
Velasquez, Gei, De Leeuw, de Kort, Palm, Eckmeyer, 
Evertsz, de Cuba, Farro, Henriquez, Flanegin, 
Boekhoudt y Raphaela. 

Ta invita tur bisiña, amigo y conocirnan pa asisti na e 
acto di entiero, cual lo tuma lugar diamars 20 di juni 
2017 pa 11 or di mainta na misa Santa Anna na Noord 
y despues saliendo pa santana Catolico na Noord. E 
restonan mortal lo ta reposa for di 9or di mainta den 
misa. 

Acto di entiero lo wordo anuncia despues 





Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento y invitacion 

Na nomber di Frans Croes, 

Yiunan, nietonan y demas famia, 
ta gradici tur famia, amigo, colega y conocirnnan 
cu a compaña nos durante di enfermedad y 
cu a haci acto di presencia na entiero of 
cu di un of otro manera a duna un 
palabra di pesame y consuelo. 



Aura Croes 


Un danki di curason ta bai na Mercedes, Nelia y 
Lounah. 

Tambe na: 

Grupo Melange, Grupo di Betico, Ricky Kocky Nikola 
Grigoriu 

Dios bendiciona boso tur y boso famia. 

Alabes nos kier a invita boso pa 3 Santo Sacrificio di 
Misa: 

Diadomingo 18 di juni 9:00 a.m. na Misa Papa Juan 
Pablo,Tanki Leendert 

Diamars 20 di juni 5:30 p.m. na kapel di Alto Vista 
Diahuebs 22 di juni 6:30 p.m. na Misa Papa Juan 
Pablo,Tanki Leendert 





Cumana 76 
Oranjestad,Aruba 
Tel: 588-6699 
Fax: 588-6698 

"Señor ta mi wardador, mi 7 n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Nos ta participa fayecimento di: 



Benedictus Claudio de Cuba 

*30-10-1947 - 115-06-2017 
Acto di entiero lo wordo anuncia despues. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 /560-1403 



"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu inmenso tristesa nos ta anuncia 
fayecimento di nos ser stima: 



Francisco Apolinares Thielman 

Mihor conoci como "Chico" 

*24-07-1920 - +16-06-2017 

Acto di entiero lo wordo anuncia despues 



Cu imenso tristesa nos ta anuncia e fayecemiento di: 


Na 



Bert Kennedy 


Docter di cuero na Aruba. 
normber di su casa: Janny Kennedy-de Snaijer. 


Na nomber di su yiunan: Kees Kennedy y Felicia Maer 
Heleen y Matt Zagoren 
John. 

Na nomber di su nieto y nietanan: Kiara, Quirine, lan 

Daniel, Eliana, Adam 
Michael 

Ayudantenan: Dr Samuels, Marilena Rios, Jenny, Liz 
Schaap,Matty Stutterheim, Frederique 
Van der Linden, Ben y Dora. 

Demas famia, amigonan,y tur su conocirnan ta 
invitata pa asisti na acto di despedida cu ta tuma 
lugar 


diasabra 17 juni 2017 di 13:00-15:00 y acto di 
condolenicia ta tuma luga lójuni, 2017 19:00 -21:00 
na Aurora Funeral home, Oranjestad, Aruba 


9 » 

Cumana 76 
Oranjestad,Aruba 
Tcl: 588-6699 
Fax: 588-6698 
Cel: 593-0857/560-1403 


"Mi tin Dios como wardador, 
pues mi no tin falta di nada. 

Den cunucu di yerba berde, E ta pone mi sosega. 

E ta hibami na awa trankil, pa mi bolbe haña forsa." 
Salmo 23:1,2,3. 

Cu inmenso tristeza na nos curason 
famia ta participa fayecimento di: 



Olivia Maria de Cuba 

Mihor conoci como "Tante Li" 

*10-01-1940-tl 2-06-2017 

Mayornan: tPedro Martino y tCornelia 

Supriana de Cuba-Hoevertsz 

Rumannan: 

Crescencia (+) & Anton van der Bruggen-de Cuba 

tGregorio de Cuba 

tLucia & Pablo Kelly-de Cuba 

Florita de Cuba 

Anselma & t Lino Lampe-de Cuba 
Hilda de Cuba 

Benny & Barbara de Cuba-Romondt 
tAgripina de Cuba 

Subrinonan na Aruba y hulanda y nan famia: 

Pamela v/d Bruggen, Saskia v/d Bruggen, Johnny 
Kelly, tAlwin Kelly, Nelson (Sonny) Kelly 
Robert (Roy) Kelly, Jeffrey Kelly, Raymond Lampe, 
Gislaine Lampe, Chantalle Orman, Marisella de Cuba, 
Lisandro de Cuba, Luis-Enrique de Cuba Muñera, 
Randy Morales, Michel Morales, Jessica Morales. 

Tur su rumannan den Hesus Misericordioso, miem- 
bronan di Blue Army y demas amistades 
di parokia pro Catedral San Fransisco. 

Ayudante: RobertTromp y Maria Lacle 

Ta invita tur famia, primo y primanan, amigonan, 
bisiñanan y conocirnan pa asisiti na e acto di 
condolencia cu lo tuma lugar dialuna 19 juni 2017 di 
3 or pa 4 or di atardi na Pro-Catedral 
San Fransisco na playa. Pa 4 or lo sigui e ceremonia di 
despedida. Acto di cremacion lo tuma lugar 
den ceno familiar. Nos ta lamenta cu despues di 
entiero nos no por ricibi bishita di condolencia na 
cas. 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu inmenso dolor na nos curason pero conforme cu 
boluntad di Dios nos ta anuncia fayecimento di nos 
ser stima: 



Maria Isabel Danies-Brete 

Mihor conci como"lsabel"of"Sabela" 
*02-11 -1927 - tl 6-06-2017 
Acto di entiero lo wordo anuncia despues 


_ 

/f Oranjestad,Aruba 
Tel: 588-6699 
Fax: 588-6698 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi" 


Cu inmenso dolor na nos curason pero conforme cu 
boluntad di Dios nos ta anuncia fayecimento di nos 
ser stima: 



Ruben Albert Vrolijk 

*02-10-1954 -115-06-2017 
Acto di entiero lo wordo anuncia despues 

Cursistanan a ricibi nan cert fitade di curso empresario 
independ ente chik ito/mediano 2016-2017 



PA di tres aña consecutivo a organisa e curso Empresario Inde- 
pendiente Chikito/Mediano. E curso a inicia na october aña pasa 
ta uno hopi gusta y ta un curiculo diseña pa Camara di Comercio 
y Industria Aruba (KvK) special pa e empresa childto/mediano 
(SMEs). 

Durante di 6 luna intensivo di les semanal e cursistanan a sigui dife- 
rente materia consistiendo di un cantidad amplio di topico manera 
marketing, legislacion, finanza y administracion, impuesto, recurso 
humano y varios otro aspecto di 
negoshi, e curso sigur ta amplia 
conocemento di e cursista. 

KvK kier logra via e curso pa 
informa y educa e (futuro) em- 
presario pa ta miho prepara na 
momento di establece y maneha 
su negoshi. 

Pa e cursistanan e periodo di 
curso no tabata algo facil pero un 
periodo extenso cu a rekeri hopi 
dedicacion y trabou duro pa por 
pasa nan examen cu exito. Algun 
persona tin un negoshi caba y 
otro tin nan trabou diario pues 
e estudio y preparacion pa cada 
les den oranan liber sigur ta un sacrificio. 

Ta remarcabel con anima e cursistanan ta y alabes cu e curso ta 
brinda nan e oportunidad di cera amistad nobo via cua nan ta am- 
plia tambe nan network comercial. 

E gran mayoria di e grupo a logra termina e curso cu exito y a ricibi 
nan certificado pa esaki. 

Entrega di certificado a tuma luga diahuebs, 15 di juni 2017 na 
KvK, sigui pa un celebracion ameno cu familiar y amistades. 

Entrega a ser haci pa Presidente di KvK, sr. Ernst Mohamed kende 
a elogia cada cursista pa e esfuerso y logro. Director Ehecutivo, 


sra. Sonja Velthuizen, tambe a felicita e cursistanan y a bisa algun 
palabra di estimulo pa sigui dilanti y cu KvK lo ta semper na nan 
disponibilidad. 

Tambe a dirigi algun palabra sr. Dave Martinus kende ta un di e 
docentenan di e curso y e ta encarga cu e parti di ‘coaching’ cu ta 
ser ofreci na cada cursista como parti di e pakete. 

E certificado cu cursistanan a ricibi despues di a gradua pa nan 
examen ta comparabel cu e ‘middenstands-diploma’ na Hulanda. 
E ta uno di gran balor tanto pa e persona como pa su negoshi y cu 

lo ser registra tambe na Camara 
di Comercio na momento cu e 
negoshi wordo inscribi. 

Palabranan di gratitud ta bay 
na tur esnan cu a coopera na 
realisa e curso aki, Dave Mar- 
tinus, Leo Maduro, Patrick 
Melchiors, Bruce Harms, Ryan 
Maduro, Guido Picus, Bert Ver- 
maas, Dick Rikkengaa, Herbert 
Diaz, Frank Snijders y e team di 
WTS, Maria Ridderstaat, Boy 
Ecury, Roberto Lejuez y Olivier 
de Jong. 

KvK ta cla pa cuminsa prepara 
pa e di cuatro edicion di e curso. E proceso pa esaki lo inicia dentro 
di poco pa cual esnan interesa por cuminsa inscribi. E siguiente 
periodo di curso lo ta di october 2017 pa mei 2018. KvK ta spera 
di por sigui brinda e apoyo y educacion necesario pa un y tur cu 
kier cuminsa cu su empresa por ta bon prepara pa esaki. 

KvK kier sigui mehora e curso y pa cu esaki ta aprecia tur sugerencia 
y feedback cu wordo ricibi. 

Tur esnan cu Ider participa den e siguiente curso, of haya mas infor- 
macion por tuma contacto cu sra. Sue-Ellen Farro-de Freitas Sousa 
na businessinfo@arubachamber.com of yama na 5821566 ext. 30. 

Minister Arends despues di charla na studiantenan di scol secundario 

"E presentaci on aki ta pa brinda e hobennan 
oportunidad con haci nan escogenc a pa futuro 



DEN e siman aki Minister mr. drs. Richard Arends a duna un 
tremendo presentacion na scol secundario Colegio San Antonio na 
Santa Cruz. E presentacion bon prepara, tabata p’e studiantenan 
di derde ldas MAVO cu a scoge economia den nan pakete pa haci 
examen aden otro aña. 

Minister Arends na final a keda satisfecho cu e atendencia y interes 
di e hobennan. 

“Esald pa mi ta algo completamente otro di loke mi ta haci nor- 
malmente como Minister”, Richard Arends a bisa despues di su 
charla n’e hobennan. 

“No ta algo comun, pero si algo cu mi a haci cu un sentido di hopi 
satisfaccion. Mi kier a felicita directiva di e scol aki cu a brinda e 
oportunidad aki n’e muchanan. 

Di e forma aki nan por tende y siña kico t’e profesionnan cu tin na 
Aruba. Nan ta n’e punto pa scoge nan pakete pa haci examen aden 
otro aña. Esaki ta algo cu ta destina nan desaroyo profesional den 
e siguiente fase di nan bida.” 


Minister Arends a bisa cu para dilanti e ldas di hobennan el a splica 
kico su trabou como Minister di Economia ta ensera, pero tambe e 
oportunidadnan cu tin eyfo pa cada un di nan. “Loke cu mi a pone 
enfasis riba dje ta cua t’e oportunidadnan cu nos como dirigente ta 
brinda nan pa nan futuro. 

Gobierno ta haci distincion den 4 top sector cu ta: Tecnologia 
limpi, industria creativo, exportacion di conocemento y logistica. 
E presentacion aki ta pa inspira nan den haci nan escogencianan, 
pero tambe duna nan un tipo di seguransa cu Gobierno di Aruba, 
Gabinete Mike Eman, ta pensa riba nan futuro. 

Ta pensa riba e oportunidadnan cu por tin, no solamente den e 
sector laboral, pero tambe e desaroyo profesional y intelectual di 
e studiantenan ald.” 

Minister Arends a lceda satisfecho cu e acogida ricibi tanto dor 
di tanto scol como di e studiantenan cu a mustra nan interes p’e 
topico aki. 

Minister Richard Arends 

"Impado economico di CITGO pa Aruba ta enorme" 



DEN oficinanan di CITGO Aruba Refinery NV, Gobierno rep- 
resenta pa Ministernan De Meza, Arends, Sevinger y Bermudez 
tabata testigo di dos acuerdo firma pa CITGO cu ta marca inicio 
di e di dos fase di e rehabilitacion - e rehabilitacion fisico - di e 
refineria: E contract entre CITGO y e instituto financiero y un otro 
contract entre e contratista principal y CITGO. 

Ademas di esaki, a firma dos protocol di ehecucion entre Gobierno 
y CITGO pa loke ta trata e reglanan pa ex-patriado y tambe pa 
Aduana. Tur esaki a sosode durante un ceremonia oficial unda 
ehecutivonan halto di CITGO tabata presente cu a bin specialmente 
Aruba p’e ocasion aki. 

Presente tabata tambe Director di Refineria di Aruba NV, Alvin 
Koolman. Un di e firmantenan di e protocolnan di ehecucion ta 
Minister di Economia y Comunicacion, Richard Arends, kende 
anteriormente tabata lidera e ekipo negociador. 

Den un discurso cortico, pero hopi elocuente Arends a expresa su 
mes di e siguiente manera. 

“Awe mi ta un persona masha feliz. Mi ta feliz pa mira con un 
proyecto cu a start mas o menos tres aña pasa bou guia di mi colega 
Mike de Meza cu sosten di henter Gabinete, ta den e fase final di 
ehecucion di e acuerdonan cu nos a firma na juni di 2016. 

Mi kier a gradici e team negociador pa Aruba, e team di CITGO, 
RDA, Departamento di Aduana, di DIMAS y Labor cu a pasa den 
procesonan largo den analisa e proceduranan cu a wordo uza den 
pasado y pa haci nan mas practico. 


Nos a siña hopi e tempo ey. Claro cu mi ta feliz tambe como 
Minister di Asunto Economico, pasobra awe ta marca inicio di un 
periodo importante. 

E siguiente fase di rehabilitacion fisico di e refineria. E prome fase 
a start aña pasa cu mantencion y inspeccion y cu inversion di fon- 
donan dor di CITGO pa por a yega n’e fase cu nos ta awe. 

E instalacionnan ta cla awor pa wordo rehabilita. Desde awe tur 
hende por nota e movecionnan fisico di e construccion, di trabou, 
di rehabilitacion.” 

Richard Arends a splica cu tur esaki tin un impacto economico 
enorme pa Aruba y specialmente p’e area di San Nicolas. Un 
cantidad substancial di empleado ta bin bek den e refineria y em- 
pleado nobo ta wordo emplea, ya cu desde awe cosnan ta bay ta 
riba schedule pa sigui cu e trabounan. 

Minister Arends: “Awe ta marca tambe un dia di confirmacion di 
confiansa, di e compromiso cu CITGO a demostra for di un prin- 
cipio. Mescos e sosten y confiansa cu institutonan financiero tin 
den CITGO y den e proyecto ald, cu ta na beneficio di cada un di 
nos na Aruba.” 

Minister Arends a termina su discurso yamando tur danld cu ayuda 
pa por a yega n’e fase importante ald y a bisa cu Gobierno t’ey pa 
facilita loke mester den e proyecto. 

“Nos ta sigui cu e cooperacion bunita cu nos tin hunto.” 

Maria Geerman di Cas Ariba 


"Mi ta biba 77 aña aki y awe Mike Eman 
a cumpli cu su promesa di pone luz" 



PROME Minister Mike Eman a haci un promesa na famia Geer- 
man di Cas Ariba y a cumpli cu esaki diahuebs ultimo. 

Diahuebs anochi pa 7.16 Andrew Vrolijk a sende e prome luz LED 
di caya den Cas Ariba. Instalacion di luz LED na Cas Ariba ta bin di 
e programa Luz den Bario, cu a cuminsa na 2012 caba bou auspicio 
di Elmar Aruba NV, un iniciativa di Prome Minister Milce Eman, 
hunto cu su coleganan Minister Benny Sevinger (Infrastructura) y 
Mike de Meza (Utilidad). 

Famia Geerman, sigur e mama grandi, Maria Geerman, tin 77 aña 
bibando den e area aki di Cas Ariba, unda cu el a nace, cria y forma 
su famia. 

Un di e miembronan di su famia ta Andrew Vrolijk, kende a haya 
e honor pa sende e prome luz LED, net na banda di su cas. 

“Mi ta contento cu nos bario a haya luz. E tabata algo necesario 
p’e bario completo pa tin mas seguridad. Nos ta hopi agradecido 
pa esaki,” Vrolijk a bisa despues di a baha for di e truck di Elmar. 

Un persona cu tabata sumamente contento ora cu el a mira e clari- 
dad di e luz LED den su bario tabata Maria Geerman. 

“Mi tin cu bisa cu mi ta hopi contento, pasobra despues di hopi 
peticion durante hopi aña porfin nos a haya e luz. E claridad ta 
bon pa nos, pasobra awor mi tambe por purba cana un poco pafo 
den oranan di anochi. 


Prome Minister Eman ta corda e bishitanan cu el a haci anterior- 
mente den e bario aki y un peticion cu semper a bin dilanti tabata 
pa haya luz di caya. 

“Pero un cu a haci un peticion y cu definitivamente mi no por lu- 
bida t’esun di Mama Geerman. E1 a wak mi den mi cara pa splica 
’mi pakico e luz t’asina importante, principalmente p’e grandinan 
por tin trankilidad den nan bida. Warda mas cu 50 aña riba luz 
tampoco ta ilustra e pais cu nos kier,” e mandatario a bisa. 

Prome Minister Eman n’e ocasion aki a splica cu e ta traha pa logra 
un pais unda cu e necesidadnan basico ta yega den tur bario. 
“Esey t’e esfuerso cu nos ta haciendo pa logra un bon infrastructura, 
bon iluminacion, canchanan deportivo, y hopi mas. 

Esey t’e vision cu nos a hiba den hopi bario. Pero tin hopi bario 
ainda cu falta. E compromiso ta pa yega den cada bario. Nos ta 
traha duro pa e felicidad aki yega den tur hogar. 

Nos ta contento cu nos por a cuminsa cu luz den bario na Cas 
Ariba.” 

Maria Geerman na final a bisa cu nan a pidi tambe pa asfalt, mi- 
rando cu tur caminda ey ’tras ta di santo. “Nos a pidi asfalt, si nan 
por. Nos tin e pasenshi pa warda; mescos cu nos a warda añanan 
pa haya luz, nos por warda riba e asfalt tambe,” el a sigura. 

UNOCA cu un 

Speech special pa Ruthy 




BON tardi miembronan di Prensa y tur presente. Na prome lugar 
mi kier a gradici boso pa boso presencia awetardi aldnan na oficina 
di UNOCA. 

Awe nos tin e apertura di un bunita exposicion titula: “E caranan 
di Ruthy”. 

Dia 24 di mei ultimo, Ruth Cornelia Vrieswijk-Bergen, miho conoci 
como Lady Ruth, 

a presenta su One Woman Show titula “Alegria di Ruthy” den Cas 
di Cultura. 

Esaki ta tuma lugar e. o. cu ayudo di UNOCA. E show aki tabata 
hopi divertido y cu 

bon energia, caminda cu tur presente a gosa un mundo. 
Comentarionan tocante e show aki, te dia di awe ta sumamente 
positivo. Esnan cu a asisti na Cas di Cultura pa e show “Alegria di 
Ruthy” a haya e chens tambe pa bishita e mini expo di e caranan 
di Ruthy. 

Mester menciona tambe, cu despues di e show, den su veranda na 
cas, riba un diadomingo, Ruthy a haci un bunita gesto y a regala e 
ganashi completo di e show “Alegria di Ruthy” na Fundacion Hende 
Muheman den dificultad. Ruthy a haci e show aki celebrando asina 
su 44 aña den farandula. 

Como cu otro siman, dia 23 di juni 2017, Ruthy ta cumpli su di 
60 Primavera, Ruthy, 

hunto cu UNOCAy cu ayudo di Departamento di Cultura, kier a 

presenta e mini expo 

“E caranan di Ruthy” pa un y tur wak. 

Ruthy nota un persona desconoci aki na Aruba. Ruthy a traha na 
varios Radio na 

Aruba y tambe na hotel. Ruthy ta gusta canta como hobby y no 
por wak un mic. 

Den su añanan Ruthy a participa na varios song festival tambe y 
a saca algun CD’s pa 
Pasco, Dia di Tata, etc. 

Banda di cantamento, Ruthy ta un artista pintor tambe. Entre 2006 
cu 2012 Ruthy a 

presenta varios exposicion di su artenan, na Instituto di Cultura, 
Biblioteca Nacional 
y Universidad di Aruba. 


Lady Ruth ta miho conoci pa su poesianan. E poeta Lady Ruth ta 
recita y declama poemanan na diferente ocasionf. Den tur su po- 
emanan, Ruthy ta hopi orguyoso di e poema Flowering Splendor 
cu a wordo scogi pa ser publica den un bulci di The International 
Libra y of Poets. Lady Ruth tin 6 CD di poema na Papiamento, cu 
tambe algun poema na Hulandes y Ingles. 

Ruthy a publica tambe 2 buki, bou un caft, titula: “Mi bida den 
un dia” y “Den 

Silencio” cu a bay manera pan cayente. 

Awe, nos ta habri un exposicion, pa nos conoce e cara tras die 
poesianan, e cara tras 

die stem cu ta yama nos “Bon Dia Yen di Alegria!”, den diferente 
faceta di su bida. 

Un exposision forma pa pinturanan di Ruthy su cara, pinta dor di 
diferente pintor, tanto local y internacional. 

Pa finalisa mi lder a yama cada un di boso bon bini y invita tur 
interesado pa pasa 

akinan na ofhla di UNOCA, tur dia den siman entre 8:30 cu 12’or 
y For cu s’or pa 

aprecia e exposicion aki cu lo t’ey pa algun siman aki. 

Danki Ruthy pa comparti bo alegria, bo inspiracion y bo caranan 
cu nos y di awor 

caba, masha pabien cu celebracion di Ruthy su 60 aña. 

Busca remedi pa prome biaha 



Kico por spera 

e prome biaha cu bo ta busca un remedi 


£ assistent di botica ofboticario ta: 
update bo file; 

ta check si e remedi ta s afe pa bo; 
ta check si e remedi ta ftay bon cu 
otro remedi cu bo ta tumando; 
ta check si e dosis ta corecto; 
ta yama bo dokter si ta necesario. 


Un otro 
check. 


ta haci un dobbel 


7 Despues bo ta haya un splicacion 
tocante e funcionamento, efecto 
secundario y uzo di e remedi. 

8 Si tin pregunta, awo ta bon 
momento pa haciele. 

9 Awo bo ta firma cu bo a haya un 
splicacion tocante e remedi. 

lO E ultimo control ta wordo haci door 
di e boticario. 


*Tuma nota: e prome biaha bo ta ricibi e remedi pa maximo 
1 luna. Esaki ta pa sigura cu bo ta bay bon cu ne. 


T<§ 


©azv 


e campaña ahi (a un coopera< 
enire oo acenan y azv 


PASHENTNAN cu ta busca un remedi pa prome biaha na botica 
entrante dia 1 di juli lo ricibi un amplio splicacion tocante e func- 
ionamento di e remedi, su efectonan secundario y uzo di dj’e. Esaki 
ta un resultado di palabracionnan entre e boticarionan y AZV cu a 
wordo stipula den e ultimo contract. 

Uzo consciente 

Meta di e boticario y su asistent ta pa duna bon informacion durante 
e suministracion di un remedi pa prome biaha ta pa yega na uzo di 
un remedi safe y consciente. 

Banda di esaki dispidi di remedi ta wordo combati. 

Kico un pashent por spera e prome biaha cu e bin busca un 
remedi nobo? 

E assistent di botica of e boticario ta cuminsa pa update bo file. 
Despues e ta checlc si e remedi ta safe pa bo y si e remedi nobo ta 
bay bon cu otro remedinan cu bo ta tumando. Tambe e ta check si e 
dosis ta corecto. Si ta necesario bo dolcter ta wordo yama. 

Despues un otro asistent ta dobel check e datonan como control extra. 
E ora ey bo ta haya un splicacion tocante e funcionamento di e re- 
medi, eventual efectonan secundario y e manera con e remedi tin cu 
wordo uza. Si tin algo cu bo no a compronde of bo tin pregunta bo 
por haci’el e p’asina bo ta bon prepara pa uza e remedi. 

Si tur cos ta cla bo ta firma pa confirma cu bo a ricibi e splicacion y 
e boticario ta haci un ultimo control di e procedura. 

Periodo 

E prome biaha cu bo ta ricibi e remedi e ta pa un periodo di maximo 
1 luna. Esaki ta pa sigura cu bo ta bay bon cu e remedi. Si no mester 
adaptacion na e remedi of e dosis bo por haya e remedi pa un periodo 
di 3 luna si ta necesario. 


Prome Minister ta felicita tur sector di 
cuido medico cu nan di 100 aniversario 

"Un fuerte aplauso pa cada un cu 
ta haci un diferencia den nos salud" 



PROME Minister Mike Eman a hiba palabra diabierna 
mainta durante ceremonia cu Departamento di Salud Publico 
a tene pa celebra su di 100 aniversario. 

Palabranan di Premier Eman tabata enfoca riba gratitud p’e 
trabao valioso cu profesionalnan den cuido medico ta des- 
empeña den comunidad, con e ta hancra den e balornan di 
nos pueblo Arubiano manera dedicacion y amor pa prohimo. 
“Un palabra di gratitud p’e trabou cu boso ta desplega tur 
dia,” Prome Minister a bisa. 

Na opinion di Prome Minister salud t’e esencia di nos bida 
cu hopi bes nos ta tuma como algo normal te na momento cu 
nos tin un kebrante di salud. Ni cuanto placa un persona tin 
na momento cu e tin un kebrante di salud, e ta dispuesto pa 
duna tur cos p’e haya e salud aki bek, “y esey ta bisa hopi di e 
trabou cu boso tur ta haci pa garantisa salud di nos hendenan.” 

Na momento cu tin un hende cu kebrante di salud den nos 
famia of un persona cerca, nos tur ta sinti un inkietud, nos tur 
ta sinti un preocupacion. Esnan cu tin e capacidad pa yuda 
mehora nos salud ta sinti e responsabilidad pa sanea y trece 
bek e salud di e persona ald p’e por tin e calidad di bida cu 
nos kier pa nos prohimo. 

Esaki t’e esencia di nos relacion manera nos Creador a pone 
nos riba e mundo aki, pa ta servicial, pa ta den un convivencia 
continuamente un pa cu otro. 

“E amor, e convivencia, e sentido di responsabilidad cu nos 
tin pa nos ruman, pa nos famia, pa nos amistadnan nunca 
mag di cambia,” Prome Minister a comenta indicando tambe 
cu e trayectoria di ultimo 100 aña ta un testimonio riba su 
mes, pero tambe un compromiso pa su continuidad. 

“Laga semper esald ta un di e virtud y balornan di nos tur, 
uno pa cu otro. Salud finalmente ta lolce ta laga nos tur ta 
personanan alegre, contento den e capacidad pa haci e maximo 
pa nos bida,” Minister President Eman a finalisa bisando. 

Oficina Central di Estadistica ta presenta 

Resultadonan principal di Indice di Prifs 
di Consumo (CPI) pa luna di mei 2017 


E CPI pa luna di mei 2017 ta 116.88, lolce ta representa un subida 
di 0.4% compara cu e indice di april 2017 (116.42)y acumulando 
un caida di 0.9% te cu na mei di e aña aki. 

E cambio di e CPI p’e ultimo diesdos (12) lunanan (Mei 2016 te 
cu Mei 2017) ta -0.1%, un subida di 1.5 punto di porcentahe (ppt) 
compara cu e periodo corespondiente di aña pasa (-1.6%). 

E promedio anual di e tasa di inflacion p’e periodo di mei 2016 te 
cu mei 2017 ta -0.4%, un subida di 0.1 ppt compara cu e -0.5% 
registra den e periodo di mei 2015 te cu mei 2016. 

Durante e luna aki, ocho (8) di e diesdos (12) sectornan a registra 
subida di prijs. 

E subidanan cu tabatin e mayor efecto riba e CPI a wordo registra 
p’e sectornan di “Recreacion y cultura” (2.6%) y “Transporte” 
(1.1%), causando un efecto di 0.21 y 0.19 ppt, respectivamente. 

E subidanan den e restante sectornan a contribui cu un efecto di 
0.07 ppt riba e CPI di mei 2017. 

E subidanan aki a wordo contraresta parcialmente dor di princi- 
palmente caidanan den e indicenan di e sectornan di “Cuminda y 
bebida no-alcoholico” (-0.2%) y “Mobilario” (-0.4%), cu a contribui 
cada un cu un efecto di -0.03 ppt riba e CPI di mei 2017. 

E caida den e sector restante a contribui cu un efecto di -0.02 ppt 
riba e CPI di mei 2017. 

E subida den sector di “Recreacion y cultura” a wordo causa dor 
di un subida di 36.2% den e categoria “Vacacion”, causando un 
efecto di 0.25 ppt. 

E subida den e sector di “Transporte” a wordo causa principalmente 
dor di un subida den e categoria “Gasto relaciona cu uso di vehiculo 


di transporte personal” (1.8%), causando un efecto di 0.16 ppt. 

E caida den e sector di “Cuminda y bebida no-alcoholico” a wordo 
causa dor di un caida di 0.2% den e categoria “Cuminda”, causando 
un efecto di -0.03 ppt. 

E caida den e sector di “Mobilario” a wordo causa principalmente 
dor di un caida den e categoria “Productonan textil pa cas” (-5.7%), 
causando un efecto di -0.03 ppt. 

E canasta di consumo di e CPI ta consisti di 452 bienes y servi- 
cionan. Compara cu april 2017, 26.8% di e bienes y servicionan 
ald a conoce un aumento di prijs causando un efecto di 0.74 ppt, 
mientras cu 31.0% ta mustra un caida di prijs, cu a contribui cu 
efecto di -0.35 ppty p’e restante 42.3% no tabatin cambio den prijs. 
Prijsnan di bienes a subi cu 0.2% na mei 2017 y a causa un efecto 
di 0.10 ppt riba e CPI di mei 2017. 

Prijsnan di servicionan a conoce un subida di 0.8% y a causa un 
efecto di 0.30 ppt. 

E CPIC (core inflation) - CPI excluyendo e efecto di energia y 
cuminda - a registra na mei 2017 un subida di 0.7%, un caida di 
0.1 ppt, compara cu e periodo corespondiente di aña pasa (0.8%). 
E indice di energia - cu ta consisti di e productonan: electricidad, 
awa, gasolin y diesel a registra un caida di 5.2%, cu ta 0.1 ppt mas 
abou compara cu e periodo corespondiente di aña pasa (-5.1%). 

E indice di cuminda a registra un subida di 0.6%, cu ta 0.6 ppt mas 
halto compara cu e periodo corespondiente di aña pasa (0.0%). 

E bestaansminimum pa un hogar consistiendo di dos (2) adulto y 
dos (2) mucha (edad 0-14 aña) na mei 2017 ta Afl. 4,318, mientras 
cu pa un hogar di un (1) adulto e suma ta Afl. 2,056. 


Colegio Arubano ta informa tocante examen final 


NA tur scol di enseñansa avansa espectativanan ta halto ora 15 
di juni ta yegando, pasobra e dia ey lo anuncia e resultadonan di e 
examen final. Asina tabata diahuebs 15 di juni e situacion tambe 
na Colegio Arubano, cual ta e scol di mas grandi di Aruba. 

E “bahamento di Lista” mas o menos 16:00pm tabata un even- 
emento masha special: masha hopi alumno hunto cu nan mayornan 
den un ambiente festivo. 

Masha hopi alumno a participa n’e prome buelta di e asina yama 
Centraal Schriftelijk Eindexamen (CSEl), esta: 

228 alumno di HAVO 5 di cual ya 121 a slaag cu ta nifika 53%; 
119 alumno di VWO 6 di cual ya 77 a slaag cu ta nifika 65%. 
E resultadonan di e prome buelta di e CSE ta satisfactorio. 

Pa HAVO e aña aki a bin un exigencia acerca, esta 7 materia di 
examen (examenvakken) na lugar di seis. Pa VWO tambe a bin un 
exigencia acerca, esta e Rekentoets. 

Ta spera cu bastante alumno mas lo slaag den e di dos buelta di 
examen. E ora ey HAVO lo por yega 65% y VWO 75 pa 80%. 

Nos ta desea tur alumno cu ta bay traha un herexamen di nobo 
hopi exito. For di awor nos kier gradici tur docente cu lo bay yuda 


alumnonan cu ta bay haci un herexamen pa ta exitoso durante e 
di dos buelta di CSE. 

Tambe nos lder gradici tur docente cu a duna les na e candidatonan, 
e demas personal y e directiva di scol pa nan aporte na e exito di e 
candidatonan di HAVO y VWO. 

Sin ainda bay eleccion 

Dr. Nuris Lampe a anuncia 
su retiro fer di partido MAS 

RIBA su Facebook, AWEMainta a tuma nota cu dr. Nuris 
Lampe no ta mas cu partido MAS. 

E ta bisa riba su Facebook lo siguiente: “Pa tur mi seguidornan den 
partido MAS, mi kier comunica cu mi persona a sali for di e partido! ” 
Dr. Nuris Lampe no ta bisa motibonan di su retiro, pero ta pidi 
pa tur su siguidornan keda pendiente, dunando e impresion 
cu ainda prome cu entrega di lista dia 4 di augustus awor, e lo 
por ta riba un otro lista politico. 

